title: Sukupuolten tasa-arvo

text: Isien asema eron jälkeiseen lapsen huoltajuuteen liittyen on esimerkiksi Miesten tasa-arvo ry:n mukaan miehiä koskeva tasa-arvo-ongelma, sillä yhdistyksen lausunnon mukaan "sosiaalityöntekijöiden on todettu tutkimusten mukaan varsin yleisesti perustavan oman käsityksensä lapsen edusta varsin vanhanaikaisiin sukupuolirooleihin" ja "tasa-arvolaista puuttuu kokonaan keinot sekä ohjeistus avioeron ja huoltajuuden kontekstissa ilmenevän miehiin kohdistuvan syrjinnän poistamiseen". Aihe on noussut julkiseen keskusteluun mm. Mies vailla tasa-arvoa-kirjan sisältämien kannanottojen vuoksi.


title: Sukupuolten tasa-arvo

text: YTT Teija Hautasen mukaan siitä yleisesti esitetystä väitteestä että isiä syrjittäisiin huoltajuusriidoissa ei voi sanoa tutkimustiedon vähyyden ja tarkan valtakunnallisen tilasto- ja rekisteriaineiston niukkuuden takia juuri mitään. Hänen mukaansa kysymyksen tutkimisessa "pitäisi pystyä erittelemään syrjinnästä ja mikä kenties on peräisin isyyden ja äitiyden erilaisista merkityksistä ja perhe-elämässä omaksutuista toimintatavoista". Hautanen muistuttaa myös, että eron jälkeisen huoltajuuden jakautumisessa ei pidä keskittyä ainoastaan huoltajuusriitoihin, sillä kuitenkin yli 90 % eronneista pareista sopii lapsen huollosta ilman huotajuusriitaa oikeudessa. Hautanen tutki sosiaalipolitiikan alaan kuuluvassa väitöskirjassaan "Väkivalta ja huoltoriidat" (2010) sitä, miten käräjä- ja hovioikeuksissa on käsitelty huoltajuusriitoja. Sen mukaan sellainen väite, jonka mukaan lapsen äiti voittaa huoltajuusriidan esittämällä syytöksiä isän väkivaltaisuudesta, ei ole perusteltu, vaan päätösten lähtökohtana on lapsenhuoltolaki, jossa korostetaan kummankin vanhemman merkitystä.


title: Sukupuolten tasa-arvo

text: Hallintotieteiden lisensiaatti Pasi Malmin Lapin yliopistossa vuonna 2009 valmistuneen väitöstutkimuksen mukaan miehiin kohdistuva sukupuolinen syrjintä on Suomessa yleistä, vaikka siitä usein vaietaan virallisessa tasa-arvopolitiikassa. Toisaalta on virheellistä esittää, ettei Suomessa olisi ollut laajempaa kiinnostusta miesten tasa-arvo-ongelmia kohtaan kuin vasta 2000-luvulla. Esimerkiksi Suomessa 1960-luvulla vaikuttanut tasa-arvoliike Yhdistys 9 vaati sekä naisille ja miehille vapautumista sukupuolirooleista ja niiden aiheuttamasta taakasta. Yhdistyksen jäsenmäärä oli suurimmillaan vuonna 1970, jolloin jäseniä 774, joista 289 oli miehiä. Keskimäärin miesten osuus yhdistyksen toiminnan aikana oli noin kolmannes, ja miesten toiminta yhdistyksessä oli aktiivista ja tavoitteellista.


title: Sukupuolten tasa-arvo

text: Hannu Pääkkösen väitöskirjatutkimuksen "Perheiden aika ja ajankäyttö. Tutkimuksia kokonaistyöajasta, vapaaehtoistyöstä, lapsista ja kiireestä" (2010) mukaan Suomessa kokonaistyöaika (eli ansio- ja kotitöistä koostuva työaika) jakautui kahden ansaitsijan perheissä melko tasaisesti puolisoiden kesken.


title: Sukupuolten tasa-arvo

text: Eläkkeenmaksussa hallitus tasoittaa naisille hieman heihin kohdistamaansa elinikäistä työsyrjintää. Palkan perusteella maksettava eläke on miehillä selvästi pienempi kuin naisilla, kun eläkkeen kokonaissummaa verrataan palkasta maksettujen eläkemaksujen summaan. Eron suuruus riippuu eläkkeensaajan syntymävuodesta. Vuonna 1940 syntyneet naiset saavat maksamiinsa eläkemaksuihin suhteutettuna 1,6-kertaisen eläkkeen miehiin verrattuna. Kääntäen laskien 1940 syntyneen miehen ”eläke-euro” on naisiin verrattuna vain 62,5 senttiä. Vuonna 1950 syntyneen miehen eläke-euro on 70 senttiä, 1960 syntyneen 72 senttiä, 1970 syntyneen 74 senttiä, 1980 syntyneen 76 senttiä, 1990 syntyneen 77 senttiä ja 2000 syntyneen miehen 78 senttiä. Ero johtuu siitä, että miehet kuolevat nuorempina, jolloin he ehtivät saada vähemmän eläkettä.


title: Sukupuolten tasa-arvo

text: Naisten aseman kehityksen voi juridisesti katsoa alkaneen siitä, kun vuonna 1864 naimattomat naiset vapautuivat isänsä tai naittajan holhouksenalaisuudesta, eli saavuttivat täysivaltaisuuden täytettyään 25 vuotta. Sitä ennen täysivaltaisuutta sai anoa kunnalta täytettyään 21 vuotta. Miehet vapautuivat holhouksenalaisuudesta ilman anomustarvetta täytettyään 21 vuotta. Vuonna 1898 holhouksenalaisuudesta ilman anomusta vapautumisen ikävuodesta tuli sama kuin miehillä, eli 21. Vuonna 1906 Suomessa naiset saivat äänioikeuden (paitsi suljetuissa laitoksissa asuvat) ja vuonna 1926 oikeuden tulla nimitetyksi valtion virkoihin samoilla ehdoilla kuin miehet. Vuoden 1929 avioliittolaki teki aviopuolisoista tasavertaisia oikeudellisesti, mutta samalla kiellettiin rodunjalostusoppiin perustuen avioliitto ei-toivotuilta ihmisiltä.


title: Sukupuolten tasa-arvo

text: Vaikka äänioikeus ja oikeus asettua ehdolle valtiollisissa tuli Suomessa lakiin verrattaen aikaisessa vaiheessa, joitain sukupuolten tasa-arvoon liittyviä lakimuutoksia on tullut voimaan vasta 1900-luvun loppupuolella. 1985 lähtien naimisissaoleva nainen on saanut päättää itse sukunimestään. Avioliitossa tapahtuvasta raiskauksesta tehtiin rikos Suomessa EU:n mittakaavassa myöhään, vasta vuonna 1994 ja yksityiselämässä tapahtunut pahoinpitely saatettiin yleisen syytteen alaiseksi vuonna 1995. Seksuaalirikoslaki uudistettiin vuonna 1998, jolloin tärkein uudistus oli lähes kaikkien seksuaalirikosten saattaminen virallisen syytteen alaiseksi.


title: Sukupuolten tasa-arvo

text: Naisiin kohdistuva väkivalta on merkittävä ihmisoikeusongelma myös Suomessa. Tietoa naisiin kohdistuvasta väkivallasta on saatavilla useista tilastoista, kuten rikollisuustilastot, kansalliset uhritutkimukset sekä erikseen naisiin kohdistuvaa väkivaltaa selvittäneet tutkimuset. Tilastot eivät kuitenkaan ole aina helposti vertailtavissa keskenään, sillä kaikki väkivalta ei päädy tilastoihin. Esimerkiksi lähes kaikki raiskaukset ja raiskauksen yritykset jäävät ilmoittamatta poliisille.


title: Sukupuolten tasa-arvo

text: Suomessa miehistä 5,6 % ja naisista 4,3 % oli kokenut parisuhdeväkivaltaa tuoreimman vuoden aikana (2009); koko nykyisen suhteen ajalta luvut olivat 16 % ja 17 %. Pelkoa kotona tapahtuvaa väkivaltaa kohtaan tuntee miehistä 4 % ja naisista 2 %. Vuonna 2008 perheessä törkeän pahoinpitelyn tai henkirikoksen yrityksen kohteeksi joutui 116 miestä ja 111 naista.


title: Sukupuolten tasa-arvo

text: Euroopan unionin jäsenmaiden vertailussa naisen riski tulla surmatuksi on Suomessa 11. korkein. Vuosina 2003–2007 puolison, ex-puolison tai seurustelukumppanin surmaamaksi joutui 114 naista. Vuosina 1997 ja 2005 Suomessa toteutetut naisuhritutkimukset osoittivat, että fyysistä väkivaltaa parisuhteissaan ainakin kerran kokeneiden naisten osuus koko naisväestöstä on laskenut hieman vuodesta 1997 (20 %) vuoteen 2005 (18 %).


title: Sukupuolten tasa-arvo

text: Suomen ihmisoikeuspoliittisessa selonteossa on huomioitu erityisen ongelmalliseksi maahanmuuttajanaisten oikeudellinen asema. ”Kansainväliset valvontaelimet ovat antaneet Suomelle useita huomautuksia siitä, ettei naisiin kohdistuvaan väkivaltaan ole kyetty riittävästi puuttumaan.”


title: Sukupuolten tasa-arvo

text: Suomessa seksuaalinen väkivalta ja hyväksikäyttö on aina rikos. Seksuaalirikoksia ovat mm. raiskaus, pakottaminen seksuaaliseen tekoon, lapsen tai aikuisen seksuaalinen hyväksikäyttö ja seksuaalipalvelujen ostaminen nuorelta. Useimmiten seksuaalista väkivaltaa kokee nainen. Osassa tapauksista tekijä ja uhri eivät tunne toisiaan ennestään, mutta tavallisempaa kuitenkin on, että uhri ja tekijä ovat toisilleen tuttuja, tutustumassa toisiinsa tai parisuhteessa keskenään. Väestöliiton mukaan vuonna 2005 naisille tehdyssä suuressa kyselytutkimuksessa, jossa selvitettiin myös seksuaalista väkivaltaa, kävi ilmi, että seksuaalista väkivaltaa tai uhkaavaa käyttäytymistä oli kokenut nykyisessä parisuhteessaan 4,3 % naisista (15 vuotta täyttäneistä) ja entisessä parisuhteessa 17,3 % naisista. Suhteessa vuoden 1997 kyselyyn luvut olivat hieman pienentyneet. Seksuaalisen väkivallan yleisyyttä Suomessa on vaikea arvioida, sillä huomattava osa uhreista ei tee ilmoitusta poliisille.


title: Sukupuolten tasa-arvo

text: Ihmisoikeusjärjestö Amnesty Internationalin vuonna 2010 julkaiseman selvityksen mukaan seksuaalista väkivaltaa kokeneiden naisten mahdollisuudet saada oikeutta ovat maailmanlaajuisesti edelleen heikot.[lähde?]


title: Sukupuolten tasa-arvo

text: Kansallisen rikosuhritutkimuksen mukaan Suomessa 1,3 % naisista ja 1,1 % miehistä pakotettiin sukupuoliyhteyteen ja 1,2 % ja 1,1 % muuhun sukupuoliseen kanssakäymiseen vuonna 2012.


title: Sukupuolten tasa-arvo

text: Työelämän sukupuolittuneisuuteen erikoistuneen tutkijan, professori Päivi Korvajärven mukaan tasa-arvo-ongelmat palkkaeroissa, palkkaamisessa ja uralla etenemisessä ovat asioita, jotka jäävät helposti ikään kuin piiloon, eli niistä ei puhuta, eikä niitä yrityksistä huolimatta ole vielä pystytty poistamaan. Hänen mukaansa suomalainen työelämä on sukupuolineutraalia, mistä johtuen sukupuoleen liittyviä epätasa-arvoisuuksia ei voida ottaa puheeksi, ellei sitten kyseessä ole jokin erittäin räikeä syrjimistapaus. Esimerkkejä näistä on Korvajärven mukaan, miten viime vuosina "[--]on kohuttu Lapin Kansan päätoimittajan tai Imatran kirkkoherran tapauksista. Valtaosa epätasa-arvosta ja eriarvoisuuksista jää kuitenkin hämärän peittoon.”


title: Sukupuolten tasa-arvo

text: Tilastokeskuksen vuoden 2009 ansiotasoindeksin mukaan naiselle maksettava ansiotulo on Suomessa keskimäärin 81,8 prosenttia miehen ansiotuloista, mikä on hieman EU-maiden keskiarvon alapuolella. Ansiotasoindeksi sisältää tehdyn ylityön, sekä etuudet ja muut korvaukset, ja ei täten ole sama asia kuin palkkataso. Suunnilleen puolet sukupuolten palkkaerosta johtuvat siitä, että naiset ja miehet työskentelevät eri aloilla ja eri tehtävissä. Naisten ongelma on erityisesti määräaikaiset työsuhteet, vuonna 2008 määräaikaisista työsuhteissa olevista työntkijöistä oli naisia 62,8 %. Jotkut tutkijat ovat myös korostaneet sitä, että miehet pyytävät naisia kahdeksan kertaa useammin palkankorotusta.


title: Sukupuolten tasa-arvo

text: Talouselämä-lehden mukaan vastaavasti miehet tekevät viidenneksen pidempiä työviikkoja kuin naiset. Lyhin työviikko on naimattomilla lapsettomilla naisilla, ja miesten työviikko on pidempi kaikissa sosioekonomisissa ryhmissä, osasyynä naisten poissaolot. Tiedot ovat Tilastokeskuksen vuosien 2009-2010 ajankäyttötutkimuksen viikkopäiväkirjoista.


title: Sukupuolten tasa-arvo

text: Naiset ansaitsevat 97 % samassa ammatissa ja yrityksessä toimivien miesten palkoista. Miehet tekevät enemmän yö- ja viikonlopputöitä kuin naiset. Tämä ei välttämättä johdu lastenhoidosta, vaan muutenkin SAK:n tutkimuksen mukaan naiset arvostavat hyvää palkkaa vähemmän kuin miehet. Naiset yleensäkin arvostavat rahaa, statusta ja valtaa vähemmän, minkä vuoksi ylimmissä tehtävissä palkkaero on suurin. Myös pitkät perhevapaat tekevät naiset vähemmän houkutteleviksi työnantajille, eikä työkokemus eikä palkka kasva äitiyslomilla.


title: Sukupuolten tasa-arvo

text: Sosiaali- ja terveysministeriön ja opetushallituksen julkaisun "Koulutus ja sukupuolten tasa-arvo" (2009) mukaan naiset suorittavat Suomessa perusasteen jälkeisiä tutkintoja enemmän kuin miehet, mutta naisten korkea koulutustaso ei näy urakehityksenä eikä palkkauksessa työmarkkinoilla. Koulutusalat ovat Suomessa vahvasti eriytyneitä naisten ja miesten aloihin. Naisten aloja ovat edelleen sosiaali- ja terveysala sekä hoiva-alat, puhdistuspalveluala sekä tekstiili- ja vaatetustekniikka. Miesten aloja ovat metsätalous, rakennustekniikka sekä sähkö- ja automaatiotekniikka. Raportin mukaan koulujen oppilasarviointi ei kohtele tyttöjä ja poikia tasapuolisesti. Pojat saavat matematiikassa jonkin verran osaamistaan heikompia arvosanoja ja vastaavasti äidinkielen kohdalla tyttöjen osaamistaso on keskimäärin numeron korkeampi kuin heidän saamansa todistusarvosana. Raportin kirjoittajat suosittelevat, että "Sukupuolitietoiseen opetukseen, toiminnalliseen tasa-arvosuunnitteluun ja segregaation purkuun liittyviä kysymyksiä tulisi käsitellä sekä opettajien täydennyskoulutuksessa että oppilaitosjohdon koulutuksessa."


title: Sukupuolten tasa-arvo

text:
Vuoden 2008 tasa-arvobarometrin mukaan joka kolmas nainen kokee, että hänen sukupuolestaan on paljon tai jonkin verran haittaa palkkauksessa. Korkeasti koulutettujen naisten kokema haitta on selvästi yleistynyt, sillä vuonna 1998 naisten, jotka kokivat sukupuolensa haittaavan palkkausta osuus oli 19 % ja vuonna 2008 jo 39 %. Sen sijaan miehistä 3 % kokee jonkin verran haittaa sukupuolestaan palkkauksessa,ja paljon haittaa kokevia ei ole lainkaan. 2000-luvulla naisten saamat palkat ovat saaneet miesten pelkkoja kiinni ainoastaan vaativissa ja korkeastipalkatuissa töissä. Myös it-alalla naisten ja miesten palkat ovat miltei tasa-arvossa.
Palkkauksen lisäksi naiset olivat Tasa-arvobarometrin mukaan kokeneet sukupuolensa ongelmaksi sellaisilla työelämän alueilla kuin uralla eteneminen, työsuhde-etujen saaminen ja työsuhteen jatkuvuus.


title: Sukupuolten tasa-arvo

text: Tekaistuilla CV:illä, joihin oli laitettu naisen tai miehen nimi, naisnimet saivat työnantajan yhteydenoton 32 %:ssa ja miesnimet 25 %:ssa tapauksista. Tutkimuksessa "haettiin" naisvaltaisille aloille (myynti, tarjoilu), mutta toisessa tutkimuksessa myös seka-aloilla, kuten tietokoneohjelmoinnissa tai kirjanpidossa, niissäkin syrjittiin miehiä. Raadin naisvaltaisuus vähensi merkittävästi naisten todennäköisyyttä tulla valituiksi. Toisaalta aiemmin on joissain samantapaisissa tutkimuksissa havaittu naisia syrjittävän.


title: Sukupuolten tasa-arvo

text: Vuonna 2015 julkaistussa tutkimuksessa (Applied Economics Letters) Rajeev Darolia ym. lähettivät 9 000 fiktiivistä työpaikkahakemusta. Sillä, oliko hakemuksessa naisen vai miehen etunimi tai valkoisen, latinon tai mustan sukunimi, ei näyttänyt olevan vaikutusta työnantajiin. Sukunimet olivat sosioekonomisesti tavanomaisia kyseiselle etniselle ryhmälle (esim. Anderson, Hernandez, Washington) toisin kuin vuoden 2004 tutkimuksessa, jossa mustien etunimet oli valittu edustamaan sosioekonomisesti alhaista statusta afro-amerikkalaisten keskuudessa.


title: Sukupuolten tasa-arvo

text: Sukupuolivähemmistöjen asema on suhteellisen vähän esillä ollut aihe suomalaisessa tasa-arvokeskustelussa, mikä saattaa johtua osittain "sukupuolivähemmistö"-käsitteen uutuuteen ja tämän tasa-arvonäkökulman puutteelliseen sisäistämiseen. Seta on ottanut kantaa siihen, että hallituksen tulisi laatia seksuaali- ja sukupuolivähemmistöpoliittinen ohjelma kansainvälisen esimerkin mukaisesti. Seta ry:n lausunnossa sosiaali- ja terveysministeriön selvitykseen eduskunnan työelämä- ja tasa-arvovaliokunnalle naisten ja miesten välisestä tasa-arvosta annetun lain toimivuudesta huomautetaan, että vuoden 2005 tasa-arvolain uudistuksen yhteydessä työelämä- ja tasa-arvovaliokunta totesi, että tasa-arvolain säännöksiä tulee tulkita niin, että ne kattavat myös sellaisen syrjinnän, joka perustuu sukupuolen korjaukseen, ja että transihmisten syrjintäsuojaa tulee jatkossa selkiyttää. Setan kannaotto tuo esiin sen, että tasa-arvolain ulottaminen sukupuolivähemmistöihin on EY-oikeuden tulkinta EY:n tasa-arvodirektiivistä, joka velvoittaa myös Suomea.


title: Sukupuolten tasa-arvo

text: Toukokuussa 2010 tasa-arvoministeri Stefan Wallin otti kantaa siihen, että sukupuolivähemmistöjen asemaan liittyvät epäkohdat pitää poistaa. Sosiaali- ja terveysministeriön julkaiseman tiedotteen mukaan Wallin oli myöntänyt, että vaikka laki kieltää syrjinnän sukupuolen perusteella, niin sukupuolivähemmistöjen osalta tilanne on ollut heikompi, koska sukupuolivähemmistöjen syrjintää ei ole tällä hetkellä nimenomaisesti lisäksi kielletty erityislainsäädännön tasolla.


title: Sukupuolten tasa-arvo

text: Artikkeleita:


title: Tel Be’er Sheva

text: Tel Be'er Sheva on paikka eteläisessä Israelissa, jossa sijaitsee Raamatun mainitseman muinaisen Be'er Shevan eli Beersheban (Beer Sheban) jäänteet. Paikalla on tell-rauniokumpu ja siellä asuttiin jo kivi-kuparikaudella 4000 eaa.


title: Rock ’n’ Roll Gypsies

text: Rock 'n' Roll Gypsies on Saxon-nimisen Heavy Metal -yhtyeen toinen livealbumi. Se oli ensimmäinen albumi, jonka Biff Byford tuotti ja Nibbs Carterin ensimmäinen työ Saxonin kanssa. Vuonna 2001 se uudelleenjulkaistiin lisättynä kahdella uudella kappaleella. Uudelleen julkaistun version tuottajana oli koko yhtye, eikä pelkästään Byford.


title: Greatest Hits Live (Saxonin albumi)

text: Greatest Hits Live on Heavy Metal -yhtye Saxonin kolmas livealbumi, joka julkaistiin vuosi Rock 'n' Roll Gypsies livealbumia myöhemmin.


title: Loreton litania

text:
Loreton litania () on katolilaisten käyttämä rukous, jossa pyydetään Neitsyt Marian esirukouksia. Sitä rukoillaan etenkin ruusukkorukouksen lopuksi. Litania on saanut nimensä Italiassa sijaitsevan Loreton kaupungin mukaan, jonne enkelit perimätiedon mukaan siirsivät Neitsyt Marian talon hänen kuolemansa jälkeen. Loreton litania perustuu Idän kirkkojen neitsyt Marialle osoittamiin rukouksiin. Litanian ensimmäinen latinankielinen muoto on tunnettu 1200-luvulta, nykyisen muotonsa se on saanut 1500-luvulla. Litanian hyväksyi hyväksyi virallisesti paavi Sixtus V vuonna 1687. Kun Klemens VII rajoitti litanioiden käyttöä liturgiassa vuonna 1601 hän mainitsi Loreton litanian kaikkien pyhien litanian ohella ainoana, jota edelleenkiin saatiin käyttää kirkon liturgisessa elämässä.
Rukous koostuu monista lyhyistä rukouksista:


title: Loreton litania

text: Hurskaat katoliset lisäävät tähän vielä:


title: Loreton litania

text:
Jumalan Karitsa, joka pois otat maailman synnin,
säästä meitä, Herra.


title: Loreton litania

text:
Jumalan Karitsa, joka pois otat maailman synnin,
kuule rukouksemme, Herra.


title: Loreton litania

text:
Jumalan Karitsa, joka pois otat maailman synnin,
armahda meitä.


title: Loreton litania

text: Sinun turviisi pakenemme, pyhä Jumalansynnyttäjä. Älä hylkää rukouksiamme, vaan varjele meidät kaikista vaaroista, oi kunnioitettu ja siunattu Neitsyt Maria. Rukoile puolestamme, pyhä Jumalansynnyttäjä, että me Kristuksen lupausten arvoisiksi tulisimme. Amen.


title: VES Awards

text: VES Awards on vuosittainen palkintogaala. Se jakaa palkintoja visuaalisista tehosteista elokuvissa ja televisiosarjoissa. Ensimmäisen kerran gaala järjestettiin vuonna 2001.


title: Kuopion MimmiFutis

text: Kuopion MimmiFutis (lyh. KMF) on vuonna 1987 perustettu kuopiolainen naisjalkapalloseura, jonka toimintaa jatkaa nykyään Pallokissat. Seuran edustusjoukkue pelasi naisten korkeimmalla sarjatasolla Naisten Liigassa (vuodesta 2003). Seuran kotikenttä on Kuopion keskuskenttä.


title: Kuopion MimmiFutis

text: Seuran puheenjohtaja on Arto Parkkinen ja edustusjoukkueen valmentajana toimii Pertti Nissinen. Aikaisemmin seuran juniori- sekä edustusjoukkueen valmentajina on nähty muun muassa Atik Ismail, Esa Pekonen ja Ensio Pellikka. __notoc__


title: Kuopion MimmiFutis

text: Seuran B-tytöt voittivat SM-hopeaa kaudella 2007 (myös kaudella 2005). Edustusjoukkue pelasi alakanttiin, sillä tavoitteena ollut mitali vaihtui paikkaan alaloppusarjassa. Kaudella 2008 KMF:n edustus otti ensimmäisen mitalinsa voittaessaan Naisten Liigassa pronssia. B-tytöt voittivat jälleen SM-hopeaa. Kaudella 2009 edustus voitti toisen pronssinsa. B-tytöt nappasivat vuorostaan pronssia.


title: Kuopion MimmiFutis

text: KMF:n keskikenttäpelaaja Nelli Berg siirtyi syksyllä 2007 vuoden mittaisella sopimuksella ammattilaiseksi Reggianaan. Hänestä tuli kautta aikojen ensimmäinen naispuolinen, ja kokonaisuudessaan kuudes suomalaisjalkapalloilija Italian pääsarjoissa. Reggiana oli kiinnostunut myös kahdesta muusta KMF-pelaajasta, Nellin sisaresta Neea Bergistä sekä Heini Mäkelästä. Muiden siirrot eivät kuitenkaan toteutuneet. Berg palasi KMF:ään kaudeksi 2008.


title: Kuopion MimmiFutis

text: KMF:n tuolloinen kapteeni Niina Hyvönen pelasi ensi kerran maajoukkueessa 9. maaliskuuta 2007 Algarve Cupin ottelussa Suomi–Yhdysvallat.


title: Kuopion MimmiFutis

text: Hyvönen, Mäkelä ja Neea Berg osallistuivat myös alle 20-vuotiaiden MM-kisoihin vuonna 2006 Moskovassa. Kolmikosta Mäkelä on sittemmin noussut A-maajoukkueeseen.


title: Kuopion MimmiFutis

text:
Kuopion MimmiFutis ry hallinnoi Naisten Liigassa pelaavaa edustusjoukkuetta sekä B-tyttöjen SM-sarjassa sekä 1. divisioonassa pelaavia juniorijoukkueita.
KMF aloitti kevättalvella 2009 myös Naisten kakkosjoukkueen toiminnan. Joukkue pelasi kaudella 2009 Naisten Itä-Suomen Piirinsarjaa.


title: Kuopion MimmiFutis

text: Kuopion MimmiFutis Ry:n sarjapaikka naisten jalkapalloliigassa siirtyi Pallokissoille 2012.


title: Kuopion MimmiFutis

text: Kuopion MimmiFutis Ry, johtokunta:


title: Kuopion MimmiFutis

text: Tyttöjen jalkapallotoiminta organisoitiin vuonna 2007 omaksi seurakseen, KMF Juniorit ry:ksi. Yhdistys pyöritti muun muassa Mimmiliigaa (5-11-vuotiaille). KMF Junioreiden toiminnassa oli mukana noin 400 tyttöä, joista ikäkausijoukkueissa 280 ja loput mimmiliigassa. KMF Juniorit ry. oli elokuussa 2009 lisenssipelaajien määrällä mitattuna Itä-Suomen kolmanneksi suurin jalkapalloseura.


title: Kuopion MimmiFutis

text: KMF Juniorit saivat syksyllä 2009 kokopäiväisen junioripäällikön. Tehtävää palkattiin hoitamaan KuPSissa Veikkausliigaa 2001 pelannut, ja Kingsissä pääosan urastaan tehnyt entinen jalkapalloilija Pasi Tuutti.


title: Kuopion MimmiFutis

text: Lokakuussa 2010 seuran nimeksi vaihdettiin Pallokissat.


title: Kuopion MimmiFutis

text: Vuonna 2007 perustettiin naisten harrastejalkapallojoukkue FC Minna. Ikäraja FC Minnan toimintaan on 18 vuotta. Joukkueeseen kuuluu muun muassa useita KMF-tyttöjalkapalloilijoiden äitejä. FC Minna on pelannut kaudesta 2009 lähtien pienkenttäpiirisarjaa. Hallinnollisesti joukkue toimii KMF Juniorien alaisuudessa.


title: Solid Ball of Rock

text: Solid Ball of Rock on Saxon-nimisen heavy metal -yhtyeen kymmenes studioalbumi vuodelta 1990. Albumista julkaistiin Japanissa versio, jossa on yksi bonuskappale.


title: Solid Ball of Rock

text: "Solid Ball of Rock" on Saxonin ensimmäinen levy, jolla soittaa nykyinen basisti Nibbs Carter. Levy oli pitkästä aikaa myyntimenestys, mutta ei noussut edeltäjiensä lailla Britannian albumilistalle, sillä levyä markkinoitiin lähinnä Saksassa ja muualla Keski-Euroopassa johtuen Saxonin uudesta saksalaisesta levymerkistä.


title: Solid Ball of Rock

text: Albumilla on astetta tummempi, mutta suhteellisen rokkaava soundi. Melodinen rock-kappale ”Requiem (We Will Remember)” julkaistiin singlenä, ja nykyään se on yhtyeen suosituimpia hittejä.


title: William Stukeley

text: William Stukeley (7. marraskuuta 1687 – 3. maaliskuuta 1765) oli brittiläinen antikvaari ja lääkäri, joka tunnetaan erityisesti Stonehengen ja Avebury Circlen tutkimisesta. Häntä pidetään yhtenä arkeologian perustajana. Stukeley oli Isaac Newtonin hyvä ystävä ja kirjoitti hänestä tämän kuoleman jälkeen elämäkerran. Stukeley kuului vapaamuurareihin.


title: William Stukeley

text: Stukeley syntyi Holbeachissä, Lincolnshiressa. Hänen isänsä oli ammatiltaan juristi. Opiskeltuaan Corpus Christi Collegessa Cambridgessa hän muutti Lontooseen. Siellä hän jatkoi opintojaan lääketieteen alalla St Thomas's Hospitalissa. Vuonna 1710 Stukeley aloitti oman praktiikan Bostonissa Lincolnshiressa, mutta palasi takaisin Lontooseen seitsemän vuotta myöhemmin. Vielä samana vuonna hänet valittiin Englannin tiedeakatemian, Royal Societyn, jäseneksi. Vuonna 1718 hän perusti itse Society of Antiquariesin, toimien yhdeksän vuotta sen sihteerinä.


title: William Stukeley

text: Stukeleyn Stonehengen tutkimukset ovat historian ensimmäinen yritys määrittää monumentin ikä. Hänen mukaansa rakentajien oli ymmärettävä magnetismia, koska monumentti osoitti kohti magneettista pohjoisnapaa. Stukeley päätyi laskelmissaan tulokseen, että Stonehenge valmistui noin vuonna 490 eaa.; tämä on tuhansia vuosia myöhemmin verrattuna nykytietämykseen.


title: Allopatrinen lajiutuminen

text: Allopatrinen lajiutuminen on lajiutumisen muoto, jossa maantieteellisesti eristyneelle populaatiolle kehittyy tehokkaat isolaatiomekanismit. Jos maantieteellinen este joskus poistuu ja eristyksissä olleen populaation ja lähtöpopulaation levinneisyysalueet yhtenevät, lisääntymisisolaatio estää populaatioiden yksilöitä lisääntymästä keskenään; eristyneestä populaatiosta on kehittynyt uusi laji.


title: Allopatrinen lajiutuminen

text: Eristyneessä populaatiossa muodostuu rekombinaation tuloksena uudenlaisia fenotyyppejä, voi syntyä uusia mutaatioita, muista populaatioista voi satunnaisesti levitä erilaisia geenejä ja populaation pienestä koosta johtuvan geneettisen ajautumisen seuraksena geenejä saattaa hävitä. Eristynyt populaatio elää todennäköisesti myös erilaisessa ympäristössä kuin lähtöpopulaatio, jolloin siihen kohdistuu erilaisia valintapaineita. Mikäli populaatio on tarpeeksi kauan eristyksissä, geneettiset erot lähtöpopulaatioon voivat kasvaa niin suuriksi, että siitä kehittyy oma lajinsa. Isolaatiomekanismit voivat syntyä sattumalta esimerkiksi tiettyyn ekologiseen lokeroon sopeutumisen "sivutuotteena" tai sukupuolivalinnan kautta, jolloin esimerkiksi käyttäytymiseen tai ulkonäköön liittyvät muutokset voivat muodostua pretsygoottisiksi isolaatiomekanismeiksi. Jos maantieteellinen este poistuu ennen kuin populaatiolle syntyy isolaatiomekanismeja, voi eristyksissä ollut populaatio sulautua takaisin lähtöpopulaatioon. Eristyneen populaation riski kuolla sukupuuttoon saattaa myös olla varsin suuri.


title: Allopatrinen lajiutuminen

text: Allopatrisessa lajiutumisessa on kaksi muotoa: dikopatrinen lajiutuminen ja peripatrinen lajiutuminen. Ne eroavat toisistaan siinä, miten populaatio joutuu eristyksiin lähtöpopulaatiosta. Dikopatrisessa lajiutumisessa populaation esiintymisalueelle syntyy maantieteellinen este, joka jakaa populaation kahteen osaan. Tällainen este voi olla esimerkiksi mannerjäätikkö tai salmi.


title: Allopatrinen lajiutuminen

text: Peripatrisessa lajiutumisessa perustajapopulaatio siirtyy elämään uudelle, lajin alkuperäisen levinneisyysalueen ulkopuoliselle alueelle ylitettyään yleensä ensin lajille soveltumattoman maaston; näin populaatio jää eristyksiin lähtöpopulaatiosta. Koska perustajapopulaation koko on usein hyvin pieni, se edustaa todennäköisesti vain pientä osaa lähtöpopulaation geneettisestä vaihtelevuudesta. Siksi populaation yksilöt voivat olla genotyypiltään ja fenotyypiltään huomattavan erilaisia kuin lähtöpopulaation yksilöt; tätä ilmiötä kutsutaan perustajavaikutukseksi. Perustajavaikutus sekä uudesta elinympäristöstä johtuvat erilaiset valintapaineet saattavat kiihdyttää genotyypin uudelleenjärjestäytymistä ja uuden lajin syntyä.


title: Abdullah Tammi

text: Abdullah Tammi (ent. Risto Olavi Tammi, s. 11. heinäkuuta 1949 Paimio) on islaminuskoon kääntynyt suomalainen, joka toi Suomen islamilaisen puolueen julkisuuteen. Hän toimi sen puheenjohtajana, kunnes erosi joulukuussa 2009.


title: Abdullah Tammi

text: Omien sanojensa mukaan Tammi on aiemmin toiminut KGB:n agenttina ja tämän tiedustelupalvelun kehotuksesta soluttautunut uskonnollisiin ja poliittisiin puolueisiin.


title: Abdullah Tammi

text: Tammi on toiminut 1970-luvulta lähtien erilaisissa poliittisissa ja uskonnollisissa järjestöissä. Hän on omien sanojensa mukaan toiminut ”KGB:n kehotuksesta soluttautuneena” muun muassa Pekka Siitoimen natsiliikkeessä, SKDL:n ja SMP:n kunnallisvaaliehdokkaana, esiintynyt mormonisaarnaajana sekä kuulunut Vapaakirkkoon, Adventtikirkkoon ja Jehovan todistajiin. Hän on toiminut saarnaajana, palopäällikkönä ja vasemmistolaisena ammattiyhdistyspoliitikkona.


title: Abdullah Tammi

text: Tammi on kertonut palvelleensa KGB:tä 1970-luvun alkupuolelta aina 1990-luvun puoliväliin saakka ja keränneensä noissa toimissa tietoa lähinnä erilaisista uskonnollisista yhteisöistä ja Raamattujen salakuljetuksesta Neuvostoliittoon.


title: Abdullah Tammi

text: Joulukuussa 2009 Tammi ilmoitti eroavansa Suomen islamilaisen puolueen puheenjohtajan virasta. Tammelle ja puolueen hallituksen muiden jäsenten välille oli tullut kiistaa, kun Tammi otti kantaa terrorismia vastaan. Hallituksen jäsenen Sauli Ingmanin mukaan Tammi oli yksipuolinen tuomitessaan Tšetšenian terrorismin mutta ei Venäjän valtion terrorismia Tšetšeniassa.


title: Abdullah Tammi

text: Tammi ilmoitti aikovansa perustaa uuden puolueen, Sosialistisen Rauhan Puolueen, joka ei korosta uskonnollisia kysymyksiä. Myöhemmin hän kertoi olevansa mukana Suomen Työväenpuolueessa. Tammi oli Suomen Työväenpuolueen ehdokkaana vuoden 2011 eduskuntavaaleissa Uudenmaan vaalipiirissä ja sai 25 ääntä. Nykyään hän toimii perustamassaan Punakaartissa.


title: Abdullah Tammi

text: Viro asetti 8. huhtikuuta 2010 Abdullah Tammen kymmenen vuoden maahantulokieltoon.


title: Abdullah Tammi

text: Kuuluessaan Suomen islamilaiseen puolueeseen Tammen mukaan ”Jumalan säätämä” šaria-laki oli parempi kuin ihmisen laki. Tammen mielestä oli oikein tappaa aviorikoksesta kiinnijäänyt, jos silminnäkijöitä oli neljä. Tammi vahvisti haastattelussa, että vakavassa tapauksessa hän hyväksyisi aviorikoksen tekijän kivittämisen kuoliaaksi. Tammi myös ilmoitti voivansa hyväksyä kuolemantuomion myös vakavasta herjauksesta islamia vastaan. Samalla hän myös ihaili Afganistanin Taliban-hallinnon aikaa ja Somalian islamilaista hallintoa, koska näiden hallintojen aikana on eri rikollisuuden määrä laskenut.


title: Abdullah Tammi

text: Puolueen tavoitteena oli Suomen islamilaistaminen, eli käytännössä alkoholijuomien poistaminen kaupoista ja kioskeista, muslimilasten vapauttaminen koulun musiikkitunneilta ja liikuntatuntien uimahallikäynneiltä, šarian käyttöönotto, halal-teurastaminen ja poikien ympärileikkaus.


title: J. B. Bury

text: John Bagnell Bury (16. lokakuuta 1861 – 1. kesäkuuta 1927), joka tunnetaan yleisemmin nimellä J. B. Bury, oli irlantilainen protestanttinen historioitsija ja filologi.


title: J. B. Bury

text: Bury käsitteli aiheita muinaisesta Kreikasta aina 1800-luvun paaviuteen asti, mukaan lukien Rooman valtakunnan historia. Hän elvytti myös Bysantin tutkimuksen, joka englanninkielisessä maailmassa oli jäänyt vähille Edward Gibbonin jälkeen.


title: J. B. Bury

text: Teoksessaan "Ajatuksen vapauden historia" (1914) Bury tarkasteli ajattelun vapauden kehitystä antiikin kulttuurista 1800- ja 1900-lukujen vaihteeseen.


title: J. B. Bury

text: Kirjassa "Idea of Progress" (1920) Bury katsoi edistysajattelun olleen ennen ensimmäistä maailmansotaa länsimaitten johtava ajatusmalli, ja että tuolloin ani harva olisi voinut uskoa läntisen sivilisaation heikkenemiseen ja hajoamiseen. Tämä luottamus oli hänen mukaansa heikentynyt sodan seurauksena.


title: Timo Koskela

text: Timo Koskela (s. 23. tammikuuta 1979 Tampere) on suomalainen jääkiekkoilija, joka siirtyi kaudeksi 2011–2012 Sveitsin kakkosliigan GCK Lionsiin.


title: Timo Koskela

text: Koskela on voittanut A-, B- ja C-nuorten pistepörsit, valittu Tanskan liigan All-Starssiin ja on kaksinkertainen Tanskan mestari. SM-liigassa Koskela on voittanut pronssia neljästi.


title: Forever Free

text: Forever Free on heavy metal -yhtye Saxonin yhdestoista studioalbumi.


title: Forever Free

text: Levy on yhtyeen ensimmäinen Englannissa nauhoitettu albumi sitten 1980-luvun. Levy oli edeltäjänsä tavoin suosittu Keski-Euroopassa ja jatkaa tyylillisesti melko samoilla linjoilla kuin "Solid Ball Of Rock".


title: Forever Free

text: Biff Byfordin isälleen omistama "Iron Wheels" -balladi julkaistiin singlenä ilman merkittävää suosiota.


title: Ajatuksen vapauden historia

text: Ajatuksen vapauden historia on historioitsija J. B. Buryn teos vuodelta 1914. Teos on suomennettu vuonna 1917. Alkukielellä teoksesta on otettu uusintapainoksia myös nykyisin. Bury käsittelee ajatuksenvapauden kehitystä antiikin kulttuurista 1800- ja 1900-lukujen vaihteeseen ja suvaitsevuuden, perusoikeuksien ja järkiajattelun leviämistä.


title: Jay Epae

text: Jay Epae, oikealta nimeltään Nicholas Epae (1932 Uusi-Seelanti – 8. syyskuuta 1994) oli yhdysvaltalainen poplaulaja, joka tuli vuonna 1961 tunnetuksi Pohjoismaissa kappaleestaan "Putti Putti". Hän syntyi Uudessa-Seelannissa, ja hänen isänsä oli havaijilainen ja äitinsä maori. Isänsä kautta hän tutustui havaijilaiseen musiikkiin. Hän muutti Yhdysvaltoihin vuonna 1957. Hän aikoi ryhtyä ammattinyrkkeilijäksi, mutta ranteen murtuminen katkaisi uran, ja hän ryhtyi muusikoksi. Hän esiintyi aluksi yökerhoissa, josta levy-yhtiö "Mercury" löysi hänet. Hänen ensimmäinen levynsä oli hänen oma sävellyksensä Putti Putti, joka levytettiin New Yorkissa. Levy ei menestynyt USA:ssa, mutta Pohjoismaissa siitä tuli erittäin suosittu silloin toiminnassa olleen merirosvoradion Radio Nordin soittaessa sitä ahkerasti. Levy nousi Suomessa ja Ruotsissa listojen ykköseksi ja pysyi Suomessa ykkösenä peräti kolme kuukautta. Siitä tehtiin useita suomenkielisiä versioita, joista parhaiten menestyi Kai Lindin levytys.


title: Jay Epae

text: Epae yritti jatkaa vielä havaijilaisella linjalla levyttämällä kappaleen "Hula-cha", mutta se ei enää menestynyt missään, ja mies painui unholaan. Hän muutti myöhemmin Australiaan, jossa eli lopun elämäänsä.


title: Liberian maantiede

text: Liberia kuuluu Saharan etelänpuoleiseen Afrikkaan. Maa sijaitsee Länsi-Afrikassa, Atlantin rannikolla. Liberian maarajojen kokonaispituus on 1 587 km; 306 km Sierra Leonen kanssa koillisessa, 563 km Guinean kanssa pohjoisessa ja 716 km Norsunluurannikon kanssa idässä. Yhteensä Liberian pinta-ala on 111 370 km², joista 96 320 km² on maa-aluetta ja 15 050 km² sisävesistöä.


title: Liberian maantiede

text: Liberia jakautuu kolmeen maantieteelliseen alueeseen; rannikolla on laguunien ja mangrovemetsien muodastama kaistale, kuten naapurimaillakin. Rannikko muuttuu sisämaahan mentäessä kumpuilevaksi mäkimaastoksi, jossa kasvaa sademetsää. Lopulta mäkimaasto muuttuu ylängöksi ja vuoristoksi pohjoisemmaksi mentäessä. Ylätasangosta suurin osa on aroa tai metsää. Liberian korkein vuori on Mount Wuteve 1 380 m.


title: Liberian maantiede

text: Yhteensä Liberian pinta-alasta on metsää noin 39 %. Vain yksi prosentti maasta on viljelykelpoista.


title: Liberian maantiede

text: Liberiassa vallitsee trooppinen ilmasto, joka on kuuma ja kostea. Talvet ovat kuivia, ja päivät ovat kuumia ja yöt kylmiä. Kesät ovat sateisia ja pilvisiä, ja joka päivä sataa rankkoja vesisadekuuroja.


title: Liberian maantiede

text: Saharasta puhaltava harmattan-tuuli tuo pölymyrskyjä maahan. Maata vaivaavat myös rannikon saatuminen, sisällissodan tuhot ja sademetsien hakkaamisesta johtuva eroosio.


title: Wespe

text: Sd.Kfz. 124 Wespe () ("Leichte Feldhaubitze 18/2 auf Fahrgestell PzKpfw II (Sf) Wespe, (Sd.Kfz. 124)") oli saksalainen toisen maailmansodan aikainen Panzerkampfwagen II:n alustalle rakennettu panssarihaupitsi.


title: Wespe

text: Alkett -yhtiön ("Altmärkische Kettenwerke GmbH") suunnittelemaa Wespeä valmistettiin Panzer II Ausf. F:n alustalle useissa tehtaissa, enimmäkseen Puolan alueella. Kokonaisvalmistusmäärä helmikuusta 1943 vuoden 1944 puoliväliin oli 662 panssarihaupitsia ja 158 aseistamatonta "Munitionsschlepper Wespe" -ammustenkuljetusvaunua.


title: Wespe

text: Wespeä käytettiin ensimmäistä kertaa itärintamalla vuonna 1943 ja se osoittautui niin menestyksekkääksi, että kaikki Panzer II:n pohjautuva tuotanto keskitettiin Wespejen valmistamiseen.


title: Uusi demokraattinen puolue (Kanada)

text: Kanadan uusi demokraattinen puolue (NDP, , , "NPD") on Kanadassa toimiva poliittinen puolue. Se perustettiin vuonna 1961 yhdistämällä Co-operative Commonwealth Federation (CCF) ja Canadian Labour Congress (CLC). Sosialidemokraattisia ja demokraattis-sosialistisia piirteitä omaava puolue on Sosialistinen internationaali -järjestön jäsen.


title: Uusi demokraattinen puolue (Kanada)

text: Vuoden 2006 vaaleissa NDP sai äänienemmistön Manitoban provinssissa ja johtaa alueellista hallitusta. Aiemmin se on johtanut myös Saskatchewanin, Brittiläisen Kolumbian, Ontarion ja Yukonin hallituksia. Vuoden 2011 vaaleissa puolue nousi toiseksi suurimmaksi ja siten viralliseksi oppositiopuolueeksi. Seuraavissa vuoden 2015 vaaleissa Uusi demokraattinen NDP putosi jälleen kolmanneksi suurimmaksi puolueeksi.


title: Pat Riggin

text: Patrick Michael Riggin (s. 26. toukokuuta 1959, Kincardine, Ontario, Ontario) on entinen kanadalainen jääkiekkomaalivahti. Hänen seurojaan NHL-liigassa olivat Atlanta Flames, Calgary Flames, Washington Capitals, Boston Bruins ja Pittsburgh Penguins. WHA-sarjassa hän edusti Birmingham Bulls -seuraa.


title: Pat Riggin

text: Hänet varattiin alkujaan London Knights -seurasta. Hänen isänsä Dennis Riggin pelasi joitain otteluita Detroit Red Wingsissä ja veli Larry Riggin kuului hänkin London Knightsin organisaatioon 1970-luvulla.


title: Steve Saviano

text: Stephen Saviano (s. 31. elokuuta 1981 Reading, Massachusetts, Yhdysvallat) on yhdysvaltalais-italialainen jääkiekkoilija, joka pelaa Iso-Britannian EIHL-liigan Belfast Giantsissa. Pienikokoinen Saviano on pelipaikaltaan vasen laitahyökkääjä.


title: Steve Saviano

text: Saviano kävi high schoolin kotikaupungissaan Reading Highssa. Tämän jälkeen hän kävi vuodet 2000–2004 New Hampshiren yliopistoa. Kausien 2001–2002 ja 2002–2003 Saviano voitti Hockey Eastin mestaruuden. Jälkimmäisellä kaudella hän oli UNH:n paras syöttäjä ja kolmanneksi paras pistemies tehoilla 9+30=39. Viimeisellä yliopistokaudellaan 2003–2004 Saviano toimi joukkueensa kapteenina. Hän voitti koko Hockey Eastin pistepörssin ja sijoittui maalipörssissä toiseksi tehoilla 27+22=49. Saviano valittiin kauden päätteeksi UNH:n arvokkaimmaksi pelaajaksi, koko sarjan parhaaksi pelaajaksi, palkittiin herrasmiespelaajana Len Ceglarski Awardilla ja valittiin ensimmäiseen tähdistökentälliseen. Hän oli myös ehdolla koko NCAA:n parhaalle pelaajalle myönnettävän Hobey Baker Awardin voittajaksi, mutta palkinto meni lopulta kuitenkin UMD:n Junior Lessardille.


title: Steve Saviano

text: Kaudeksi 2004–2005 Saviano siirtyi ECHL-joukkue Florida Everbladesiin, jonka kanssa hän eteni aina Kelly Cup -finaaleihin saakka, mutta mestaruuden vei kuitenkin Trenton Titans otteluvoitoin 4–2. Saviano pelasi kauden aikana myös kuusi ottelua AHL-joukkue Lowell Lock Monstersissa. Kaudella 2005–2006 hän pelasi Everbladesissa vain 42 runkosarjaottelua, mutta Saviano teki niissä tehot 25+45=70, joilla hän oli joukkueen toiseksi paras pistemies Daniel Siscan jälkeen. Kevään 2006 Saviano jakoi kahdeksalla syötöllään Everbladesin sisäisen syöttöpörssin voiton Vince Bellissimon kanssa. Hänet valittiin kauden päätteeksi ECHL:n herrasmiespelaajaksi. Saviano pelasi ison osan kaudestaan myös Lock Monstersissa, jossa hän pelasi 25 AHL-ottelua tehopistein 6+3=9.


title: Steve Saviano

text: Saviano siirtyi kaudeksi 2006–2007 Ruotsin toiseksi korkeimmalle sarjatasolle HockeyAllsvenskan-joukkue Växjö Lakersiin. Kaudeksi 2007–2008 hän siirtyi vuoden mittaisella sopimuksella SM-liigajoukkue Tapparaan. Saviano pelasi kautensa pääosin joukkueen kolmosketjussa ja teki runkosarjassa 56 ottelussa tehot 7+16=23. Kevään 2008 pudotuspeleissä hän kuitenkin loisti ja voitti Tapparan sisäisen piste- ja maalipörssin tehoilla 5+4=9. Saviano voitti kauden päätteeksi SM-pronssia. Hän teki samana keväänä vuoden mittaisen jatkosopimuksen joukkueen kanssa. Kaudella 2008–2009 Saviano pelasi Tapparassa varsin samanlaisen runkosarjan kuin edellisellä kaudella ja teki 21 tehopistettä.


title: Steve Saviano

text: Kaudeksi 2009–2010 Saviano palasi kaksivuotisella sopimuksella Växjö Lakersiin. Hän oli 19 osumallaan joukkueen toiseksi paras maalintekijä Robert Rosénin jälkeen. Växjö sijoittui Allsvenskanin runkosarjassa kolmanneksi ja eteni Kvalserieniin, mutta jäi kuitenkin ilman sarjanousua. Kaudella 2010–2011 Saviano oli tehoilla 19+29=48 joukkueen toiseksi paras pistemies Josh Soaresin jälkeen ja sijoittui Allsvenskanin pistepörssissä seitsemänneksi. Hän jakoi myös koko sarjan tehotilaston voiton joukkuetoverinsa Nicklas Rahmin kanssa lukemalla +30. Växjö voitti Allsvenskanin runkosarjan ja nousi kauden päätteeksi Elitserieniin. Huhtikuussa 2011 Saviano teki kaksivuotisen jatkosopimuksen joukkueen kanssa.


title: Steve Saviano

text: Savianon tehot Växjön Elitserien-joukkueessa eivät yltäneet aivan Allsvenskan-vuosien tasolle, vaan hänen roolinsa jäi hieman puolustavammaksi. Kaudeksi 2013–2014 Saviano palasi Allsvenskaniin ja siirtyi vuoden mittaisella sopimuksella Djurgårdens IF:n riveihin. Hänen seuravalintansa taustalla oli myös Växjöstä tuttu ketjukaveri ja ystävä Dustin Johner. Saviano teki Allsvenskanin runkosarjassa 28 tehopistettä. Djurgården sijoittui runkosarjassa kolmanneksi ja nousi kauden päätteeksi SHL:ään (ent. Elitserien). Toukokuussa 2014 Saviano teki vuoden mittaisen jatkosopimuksen joukkueen kanssa. Kaudella 2014–2015 hän voitti Mestarien liigassa Djurgårdenin sisäisen tehotilaston lukemalla +4.


title: Steve Saviano

text: Kaudeksi 2015–2016 Saviano siirtyi vuoden mittaisella sopimuksella Itävallan Erste Bank Eishockey Ligan italialaisjoukkue HC Bolzanoon. Kaudeksi 2016–2017 hän siirtyi sieltä vuoden mittaisella sopimuksella Iso-Britannian EIHL-liigan pohjoisirlantilaisjoukkue Belfast Giantsiin.


title: Steve Saviano

text: Saviano edusti Yhdysvaltoja Deutschland Cupissa vuonna 2007, jolloin joukkue sijoittui kolmanneksi.


title: Kanadan konservatiivipuolue

text: Kanadan konservatiivipuolue (, ) on keskusta-oikeistolainen puolue Kanadassa, joka perustettiin vuonna 2003, kun maan merkittävimmät oikeistopuolueet Kanadan Allianssi ja Kanadan progressiivinen konservatiivipuolue sulautuivat yhdeksi puolueeksi.


title: Kanadan konservatiivipuolue

text: Konservatiivipuolue muodosti Kanadan hallituksen vuosina 2006–2015 puheenjohtaja Stephen Harperin toimiessa maan pääministerinä. Vuoden 2015 vaalitappion jälkeen Harper ilmoitti jättävänsä puolueen puheenjohtajan tehtävän. Konservatiivipuolue valitsi 5. marraskuuta 2015 entisen terveysministeri Rona Ambrosen puolueen väliaikaiseksi puheenjohtajaksi. Ambrose erosi tehtävästä 27. toukokuuta 2017 Andrew Scheerin tultua valituksi puolueen vakituiseksi puheenjohtajaksi alle prosentin erolla Maxine Bernieriin.


title: BBC Radio 5 Live Sports Extra

text: BBC Radio 5 Live Sports Extra (ennen BBC Five Live Sports Extra) on BBCn omistama radiokanava, joka kuuluu DAB Radion tai digitaalisen antenni- kaapeli- tai satelliittiverkon digiradioiden kautta, se ei ole saatavilla tavallisissa analogisissa FM-radioissa. Kanava kuuluu Isossa-Britanniassa ja Irlannissa.


title: BBC Radio 5 Live Sports Extra

text: BBC Radio 5 Live Sports Extra on myös BBC Radio 5 Liven sisarkanava. Toisin kuin pääkanavansa, Sports Extra lähettää enemmän urheiluohjelmia, lähinnä silloin kun pääkanavan ohjelmisto on täynnä.


title: BBC Radio 5 Live Sports Extra

text: Lähetykset alkoivat kanavalla 2. helmikuuta 2002 klo 14.30. Ensimmäisenä ohjelmana nähtiin Juliette Ferringtonin aloituksella jalkapallo-ottelu Manchester United vs. Sunderland AFC.


title: BBC Radio 5 Live Sports Extra

text: Kanava on lähettänyt vuodesta 2004 lähtien Major League Baseballin World Seriesin otteluita. Sports Extra on myös BBC Radio 4n ohjelman "Test Match Specialin" koti digitaalisessa radiossa. Joka vuosi Wimbledonin tennisturnauksen aikana Sports Extralla lähetetään turnaukseen liittyvää erikoisohjelmaa viikon ajan.


title: Kanadan liberaalipuolue

text: Kanadan liberaalipuolue (, ) on Kanadassa toimiva liberaali puolue. Liberaalipuolue perustettiin 1. heinäkuuta 1867, mikä tekee siitä Kanadan vanhimman liittovaltion tasolla toimivan puolueen. Puolueen tunnusväri on punainen ja se kuuluu Liberal International -järjestöön.


title: Kanadan liberaalipuolue

text: Liberaalipuolue on ollut Kanadan pääasiallinen hallituspuolue koko ensimmäisen maailmansodan jälkeisen ajan lukuun ottamatta pieniä katkoja. Toisen maailmansodan jälkeen Liberaalipuolue siirtyi puoluekartalla kohti keskusta-vasemmistoa. Muutos tapahtui erityisesti liberaalien Pierre Trudeaun pääministerikaudella vuosina 1968–1984. Vielä 1990-luvulla puolue pysyi vaikutusvaltaisena pitäen hallussaan pääministerin salkkua, mutta 2000-luvulla Liberaalipuolue alkoi menettää kannatustaan.


title: Kanadan liberaalipuolue

text: Liberaalipuolue hävisi Kanadan vuoden 2006 vaalit 13 vuoden hallituskauden jälkeen. Vuoden 2011 vaaleissa puolue sai historiansa huonoimman tuloksen, 34 paikkaa, ja jäi kolmanneksi suurimmaksi. Liberaalipuolueen puheenjohtajaksi valittiin vuonna 2013 Pierre Trudeaun poika Justin Trudeau.


title: Kanadan liberaalipuolue

text: Lokakuun 2015 parlamenttivaalien alla Trudeaun johtamat liberaalit olivat olleet mielipidemittauksissa lähes tasoissa yhdessä Konservatiivipuolueen ja Uuden demokraattisen puolueen kanssa. Vaaleissa Liberaalipuolue sai kuitenkin lopulta selvän vaalivoiton ja enemmistön parlamenttiin, minkä jälkeen Justin Trudeau nimitettiin Kanadan uudeksi pääministeriksi.


title: Roo Ketvel

text: Roo Ketvel (s. 1970) on suomalainen runoilija, kriitikko ja musiikkitoimittaja. Ketvel on kirjoittanut muun muassa kirjallisuuslehti Parnassoon, Rumbaan, päivälehti Uuteen Suomeen, Kulttuurivihkoihin, Taide-lehteen, Nuoreen Voimaan, Imageen ja Suomi-lehteen. Hän on esiintynyt ja toiminut käsikirjoituskonsulttina Hannu Puttosen dokumenttielokuvassa "Bring the Beat Back!" (1992). Ketvel ja Henrik Laine voittivat vuoden 1994 Nuori Draama -kilpailun näytelmällään "Kohtauspaikka".


title: John A. Macdonald

text: Sir John Alexander Macdonald (11. tammikuuta 1815 Glasgow, Skotlanti – 6. kesäkuuta 1891 Ottawa, Ontario) oli kanadalainen konservatiivipoliitikko ja Kanadan ensimmäinen pääministeri. Hänen ensimmäinen pääministerikautensa sijoittui vuosille 1867–1873 ja toinen vuosille 1878–1891.


title: John A. Macdonald

text: Macdonald muutti Britanniasta Kanadaan vuonna 1820 perheensä kanssa. Vuonna 1834 hän aloitti uransa asianajana Kingstonissa. Hän meni naimisiin Isabella Clarkin kanssa vuonna 1843. Parille syntyi kaksi lasta: John Alexander, joka kuoli 13 kuukauden ikäisenä, ja Hugh John, jonka Macdonaldin sisar Margaret ja tämän mies James Williamson kasvattivat Isabella Macdonaldin kuoltua vuonna 1857. Vuonna 1867 Macdonald avioitui Susan Agnes Bernardin kanssa. He saivat tyttären, Margaret Mary Theodora Macdonaldin.


title: John A. Macdonald

text: Macdonald vaihtoi presbyterianismista anglikaanisuuteen. Hän oli myös vapaamuurari. Macdonald kuoli virassaan 6. kesäkuuta vuonna 1891. Hänet on haudattu Kingstonin Cataraqui Cemeterylle.


title: Petri Hanttu

text: Petri Tapani Hanttu (s. 5. heinäkuuta 1965 Kirkkonummi) on suomalainen näyttelijä, joka näytteli 1990-luvulla useissa elokuvissa, kuten "Suolaista ja makeaa", "Paatti" ja "Routasydän".


title: Petri Hanttu

text: Hanttu teki Lahden kaupunginteatterissa parikymmentä roolia vuosien 1997 ja 2004 välillä. Nykyisin Hanttu esiintyy teatterin ohella ääninäyttelijänä elokuvissa ja animaatiosarjoissa kuten Animalia, Animaaniset, UBOS Loitsukirja, Pokémon, Gumballin mieletön maailma, Digimon Tamers, , , Simsala Grimm, Battle B-Daman, Paavo Pesusieni, , ja (5. tuotantokaudella). Hän on ääninäytellyt myös -pelissä Sigmundia, Suuren Kellon nuorempaa huoltajaa. Lisäksi hän on "Apinatasavalta"-ohjelman ohjaaja ja tekijä. Hän on näytellyt , , , ja Kaosta ja Gill Gruntia.


title: Marija Gusakova

text: Marija Ivanovna Gusakova (, s. 6. helmikuuta 1931) on entinen neuvostoliittolainen maastohiihtäjä ja olympiavoittaja.


title: Marija Gusakova

text: Squaw Valleyn 1960 olympialaisissa Gusakova voitti kultaa 10 kilometrin hiihdossa, joka oli tuolloin naisten ainoa henkilökohtainen hiihtomatka. Kilpailu päättyi Neuvostoliiton neloisvoittoon. Aiemmin Neuvostoliitto ei talviolympialaisissa ollut voittanut yhdessä lajissa kaikkia mitaleita. Gusakova sai hopeaa 3 × 5 kilometrin viestin toisen osuuden hiihtäjänä. Ruotsi pääsi karkuun ensimmäisellä osuudella, kun Neuvostoliiton Radja Jerošina kaatui ja hajotti suksensa eikä saanut tarpeeksi nopeasti uutta suksea tilalle.


title: Marija Gusakova

text: Zakopanen MM-kilpailuissa 1962 Gusakova sai hopeaa 10 kilometrillä ja pronssia 5 kilometrillä. Maailmanmestaruuden hän voitti viestissä, jossa hän jälleen hiihti toisen osuuden.


title: Marija Gusakova

text: Innsbruckin 1964 olympialaisissa Gusakova sai pronssia 10 kilometrillä, joka päättyi Neuvostoliiton kolmoisvoittoon. Viestijoukkueeseen häntä ei enää valittu.


title: WWE SmackDown vs. Raw 2008

text: WWE SmackDown vs. Raw 2008 on Yuke's:in kehittämä ja THQ:n julkaisema showpainipeli, joka julkaistiin PlayStation 2, PlayStation 3, Xbox 360, Wii, Nintendo DS ja PlayStation Portable alustoille syksyllä 2007. Peli kuuluu "SmackDown vs. Raw" -pelisarjaan.


title: Daniel Sibakow

text: Daniel Sibakow kuvasi maalauksissaan mielellään puhdasta, koskematonta erämaata ja Lapin luontoa. Maalausten tyyli on taiteilijan sanojen mukaan "fantastis-realistinen". Sibakow maalasi kankaalle käyttäen akryylivärejä ja palettiveistä.


title: Daniel Sibakow

text: 30-vuotisen taiteilijauransa aikana hän ehti asua useilla paikkakunnilla mm. Lahdessa, Nokialla, Utsjoella sekä Lohinivan kylässä Rovaniemen maalaiskunnassa. Sibakow asusteli ja piti ateljeeta myös Helsingissä, Bensowin talon ”Brondan vintillä”, jossa Eino Leinokin aikoinaan majaili. Lapissa hän asui vuodesta 1979 lähtien, Lapin keskussairaalassa tapahtuneeseen kuolemaansa saakka. Hänet haudattiin Rovaniemelle Maijasen hautausmaalle 1. lokakuuta 1988.


title: Lähteikkö

text: Lähteikkö on usean eri lähteen muodostama suo.


title: Lähteikkö

text: Lähteikkö on yleensä hyvin pienialainen suo. Sen tyypillinen sijainti on vaaran tai harjun alarinne. Lähteikkö pysyy sulana talvenkin ajan ja sen vuoksi sellaiseen saattaa kehittyä omalaatuinen kasvi- ja eläinyhdyskuntansa. Metsälain mukaan lähteikkö on arvokas elinympäristö.


title: Saksan Itä-Afrikka

text: Saksan Itä-Afrikka () oli Saksan keisarikunnan siirtomaa Itä-Afrikassa. Se käsitti nykyisten Burundin ja Ruandan sekä Tansanian mantereenpuoleisen osan alueet. Saksa valloitti siirtomaan 1880-luvulla ja menetti ne ensimmäisessä maailmansodassa Britannialle ja Belgialle. Sodan päätyttyä siirtomaa luovutettiin Kansainliiton haltuun. Siirtomaan pinta-ala oli 994 996 km². Vuonna 1913 sen asukasluku oli noin 7,7 miljoonaa.


title: Saksan Itä-Afrikka

text: Siirtomaan vaiheet alkavat seikkailija Carl Petersin perustamasta Saksan kolonisointiseurasta (Gesellschaft für Deutsche Kolonisation). Peters solmi sopimuksia Sansibarista käsin mantereen päälliköiden kanssa. 3. maaliskuuta 1885 Saksan hallitus ilmoitti, että se oli myöntänyt Petersin yhtiölle keisarillisen peruskirjan, jolla hän saattoi perustaa protektoraatin Itä-Afrikkaan. Peters keräsi retkikunnan ja purjehti rannikkoa etelään Rufijijoelle ja pohjoiseen Witumaahan lähelle Lamua.


title: Saksan Itä-Afrikka

text: Sansibarin sulttaani piti itseään mantereenkin hallitsijana ja protestoi, jolloin Saksa lähetti paikalle viisi sotalaivaa. Tuloksena britit ja saksalaiset solmivat sopimuksen mannermaan jakamisesta keskenään etupiireihin. Saksalaiset ottivat pian hallintaansa Bagamoyon, Dar es Salaamin ja Kilwan. Vuonna 1888 rannikon arabit kapinoivat Abushiri ibn Salim al-Harthin johdolla, mutta Britannia ja Saksa saartoivat arabit ja kukistivat kapinan. Vuonna 1890 Lontoossa solmittiin Helgoland-Sansibar-sopimus, jolla Helgoland annettiin Saksan haltuun, ja Saksa luovutti Witulandin sekä osan Itä-Afrikkaa briteille rautatien rakennusta varten. Vuosina 1891–1894 hehet vastustivat päällikkö Mkwawan johdolla valloittajia, mutta sissisodan jälkeen Mkwawa saarrettiin ja hän teki itsemurhan.


title: Saksan Itä-Afrikka

text: Puuvillankasvatukseen pakotetut paikalliset nousivat maji maji -kapinaan, jonka kuvernööri Gustav Adolf von Götzen kukisti 1905. Siirtomaahallinnon korruptiosta ja raaoista toimintatavoista syntyi Euroopassa skandaali, ja vuonna 1907 kansleri Bernhard von Bülow nimitti Bernhard Dernburgin uudistamaan siirtomaahallintoa, josta tuli mallikelpoisen tehokas. Paikallispoliisin lisäksi siirtokunnassa oli 1. tammikuuta 1914 Schutztruppen sotilaita vain 110 saksalaista upseeria (joukossa 42 lääkäriä), 126 aliupseeria ja 2 472 paikallista sotilasta.


title: Saksan Itä-Afrikka

text: Ensimmäisessä maailmansodassa britit yrittivät vallata Saksan Itä-Afrikan, mutta sissisotaan turvautunut saksalaisten joukkojen komentaja Paul von Lettow-Vorbeck onnistui tekemään vastarintaa neljän vuoden ajan suuresta alivoimastaan huolimatta. Hän antautui vasta kuultuaan Saksan aselevosta marraskuussa 1918.


title: Saksan Itä-Afrikka

text: Ensimmäisen maailmansodan jälkeen Saksan siirtomaat jaettiin Kansainliiton mandaattialueina voittajavaltioille, jotka olivat pääosin miehittäneet ne jo sodan aikana. Saksan Itä-Afrikka pilkottiin kahtia. Ruanda-Urundin alue annettiin Belgialle, joka oli vallannut sen jo 1916. Saksan Itä-Afrikan pääosasta muodostettiin Tanganjika-niminen Britannian hallitsema alue.


title: Hits Back

text: Hits Back on suomalaisen Boycott-yhtyeen kokoelma-albumi, joka julkaistiin 26. syyskuuta 2007. Levy sisältää yhtyeen suurimmat hitit, mutta myös kaksi uutta levytystä.


title: Hits Back

text: Alkukesästä 2007 radioille jaettiin promosinglenä cover-versio Graham Parkerin kappaleesta ”Hey, Lord (Don’t Ask Me Questions)” promosinglenä. Toinen single ”Keep Things Alright” julkaistiin syksyllä 2007.


title: Hannu Palo

text: Hannu Palo (s. 28. elokuuta 1959 Lauritsala) on suomalainen laulaja, jonka ensimmäinen oma orkesteri perustettiin 1984. Ensimmäinen albumi ilmestyi vuonna 1990.


title: Kiinan Grand Prix 2005

text: Kiinan Grand Prix 2005 oli Formula 1 -kauden 19. osakilpailu, joka ajettiin 14.–16. lokakuuta 2005 Shanghain moottoriradalla Kiinassa.


title: Kiinan Grand Prix 2005

text: Renault’n espanjalaiskuljettaja Fernando Alonso voitti kilpailun neljän sekunnin erolla toiseksi tulleeseen McLaren-Mercedeksen Kimi Räikköseen. Alonso voitti maailmanmestaruuden ja Renault tallimestaruuden. Kimi Räikkönen ajoi kilpailun nopeimman kierroksen.


title: Kiinan Grand Prix 2005

text: Michael Schumacher ja Christijan Albers törmäsivät toisiinsa lämmittelykierroksella ennen kilpailun alkua ja starttasivat varikkoportilta.Kiinan GP 2005 -F1-ruutu


title: Ljubov Baranova

text: Ljubov Baranova (omaa sukua Kozyreva, 27. elokuuta 1929 Pukra, Seuloskoin piiri, Leningradin alue – 22. kesäkuuta 2015 Moskova) oli neuvostoliittolainen maastohiihtäjä ja olympiavoittaja.


title: Ljubov Baranova

text: Kozyreva oli Neuvostoliiton ensimmäinen arvokisoissa menestynyt naishiihtäjä. Falunin MM-kilpailuissa 1954 hän voitti kultaa molemmilla naisten hiihtomatkoilla: 10 kilometrillä ja 3 x 5 kilometrin viestissä, jossa hän hiihti ensimmäisen osuuden. Cortina d’Ampezzon 1956 olympialaisissa Kozyreva voitti kultaa 10 kilometrillä, mutta viestissä Neuvostoliitto jäi Suomen takana hopealle vaikka Kozyreva tulikin ensimmäiseen vaihtoon 24 sekuntia ennen Suomen Sirkka Polkusta. Lahden MM-kilpailuissa 1958 Kozyreva sai 10 kilometrillä hopeaa hävittyään maannaiselleen Alevtina Koltšinalle. Viestissä Kozyreva hiihti viimeisen osuuden ja voitti kultaa.


title: Ljubov Baranova

text: Avioiduttuaan Baranova hiihti hopealle Squaw Valleyn 1960 olympialaisissa sekä 10 kilometrillä että 3 x 5 kilometrin viestissä, jossa hän hiihti ankkuriosuuden. Viestissä Ruotsi karkasi ensimmäisellä osuudella, kun Neuvostoliiton Radja Jerošina kaatui ja hajotti suksensa eikä saanut tarpeeksi nopeasti uutta tilalle.


title: Ljubov Baranova

text: Zakopanen MM-kilpailuissa 1962 naisten arvokisaohjelmassa oli uutena lajina 5 kilometrin hiihto, jossa Baranova sai hopeaa. Hän jäi ensi kertaa urallaan ilman mitalia 10 kilometrillä, jossa hän sijoittui neljänneksi edellään kolme muuta neuvostoliittolaista. Uransa viimeisen maailmanmestaruuden Baranova voitti viestissä, jossa hän jälleen hiihti ensimmäisen osuuden.


title: Aronkylä

text: Aronkylä on yksi Kauhajoen kuudesta virallisesta kylästä. Se sijaitsee kaupungin keskustasta noin viisi kilometriä pohjoiseen. Asukkaita kylässä on 1 500 ja taloja noin 700 (2008). Aronkylän läpi kulkee Suupohjan rata, jolla on nykyisin enää tavaraliikennettä. Kylässä sijaitsevan Kauhajoen rautatieaseman jälkeen Kurikasta etelälounaaseen tuleva rata kääntyy n. 90° länsiluoteeseen kohti Teuvaa. Kaskisista alkava kantatie 67 kulkee myös Aronkylän läpi ja alkaa Sastamalan Kiikkaan aloittavan kantatie 44:n risteyksen jälkeen kääntyä rautatien tapaan n. 90° pohjoiskoilliseen kohti Kurikkaa. Kylässä Kainastonjoki ja Ikkelänjoki yhtyvät Kauhajokeen, joka on yksi Kyrönjoken latvahaaroista.


title: Saksan Lounais-Afrikka

text: Saksan Lounais-Afrikka () oli Saksan keisarikunnan siirtomaa nykyisen Namibian valtion alueella. Eurooppalaiset suurvallat jakoivat Afrikan keskenään siirtomaiksi Berliinin konferenssissa vuonna 1884, mutta Saksa valtasi Lounais-Afrikan vasta muiden jälkeen ja piti sitä hallussaan vuoteen 1915. Se oli ainoa Saksan siirtomaa, johon muutti merkittävä määrä saksalaisia siirtolaisia. Etelä-Afrikan unionin joukot valloittivat alueen ensimmäisessä maailmansodassa vuonna 1915. Sodan jälkeen alue päätyi Ison-Britannian hallintaan, ja vuonna 1919 siitä tehtiin Kansainliiton hyväksymä Etelä-Afrikan mandaatti.


title: Saksan Lounais-Afrikka

text: Saksan Lounais-Afrikan hallintokaupunkina toimi vuosina 1885–1891 Otjimbingwe, vuosina 1891–1915 Windhoek ja vuonna 1915 Grootfontein. Siirtomaa oli 835 100 neliökilometrin suuruinen. Vuonna 1902 sen asukasluku oli noin 200 000, josta noin 2 500 oli saksalaisia. Vuoteen 1914 mennessä siirtomaahan oli saapunut yli 9 000 saksalaista.


title: Saksan Lounais-Afrikka

text: Saksan imperialistinen politiikka Lounais-Afrikassa oli raakaa. Sitä on sanottu 1900-luvun ensimmäiseksi kansanmurhaksi. Saksalaiset tuhosivat alkuperäisväestöä herero- ja nama-kansaa järjestelmällisesti. Puukeihäin aseistettuja kapinoivia hereroja vastassa oli konekiväärein varustautuneet saksalaiset. Perustetuilla keskitysleireillä kuoli ihmisiä nälkään, ja vainajien pääkalloja lähetettiin rotuhygienisiin tutkimuksiin Saksaan. Hereroja ja muuta alkuperäisväestöä surmattiin arviolta 65 000−100 000. Heitä raiskattiin, surmattiin ampumalla, myrkyttämällä ja näännyttämällä neljä vuotta. Kansanmurhan jälkeen heitä oli jäljellä 29 000. Suuri osa jäljelle jääneistä hajaantui muualle, ja tässä yhteydessä moni siirtyi nykyiseen Botswanaan, joka oli tuolloin Britannian siirtomaa Betšuanamaa.


title: Saksan Lounais-Afrikka

text: Saksalaiset asuttivat alkuperäisasukkaiden maat, ja maita on edelleen heidän jälkeläistensä hallussa. Saksankielisiä on Namibiassa noin 20 000. Hereroja on nykyisin noin 20 000 ja nama-kansaa 16 000.


title: Saksan Lounais-Afrikka

text: Saksa on vältellyt tapahtumien tunnustamista kansanmurhaksi, kunnes heinäkuussa 2016 ulkoministeri Frank-Walter Steinmeier käytti sanaa ”kansanmurha” asiasta puhuessaan. Viralliset neuvottelut korvauksista aloitettiin tammikuussa 2017. Saksa haluaisi antaa korvaukset kehitysapuhankkeina, sen sijaan Namibiassa vaaditaan rahallista korvausta. Tuhottujen kansojen jälkeläisten edustajia ei ole otettu neuvotteluihin.


title: Mustan kissan merirosvot

text: Mustan kissan merirosvot () "Kuroneko Kaizokudan") ovat kuvitteellisia merirosvoja One Piece manga- ja animesarjassa. Heidän kapteeninsa on Kuro, joka jätti miehistönsä kolmeksi vuodeksi tekeytyen hovimestariksi rikkaaseen perheeseen.


title: Mustan kissan merirosvot

text: Kolme vuotta ennen Olkihattujen saapumista, Kuro kyllästyi merirosvoelämäänsä ja merivoimilta pakoiluun, joten hän päätti lavastaa kuolemansa. Niinpä hän hyökkäsi seuraavaan merivoimien alukseen ja teurasti heidät Morgania lukuun ottamatta, joka vei Djangon hypnotisoiman Kuron näköisen miehistönsä jäseneksi. Morgan nousi urallaan ja Kuron oletettiin kuolleen vale-Kuron teloituksen jälkeen. Hän antoi kapteeninviran Djangolle ja hieman myöhemmin saapui pieneen kylään, jossa hän aikoisi toteuttaa suunnitelmansa "rauhan" saadakseen. Kuro otti nimen Kurahadoor ja palveli kolme vuotta Kayan perhettä. Kesken Kuron suunnitelmien Kayan vanhemmat kuolivat ja hänestä tuli Kayan läheinen hoitaja. Kun kolme vuotta tuli täyteen, Mustan kissan merirosvojen kapteeni Django saapui saarelle kuten he olivat sopineet Kuron kanssa. He puhuivat suunnitelmastaan surmata Kayan ja saada tämän perintö Djangon hypnotisoitua hänet allekirjoittamaan testamentin. Entisen miehistönsä tietämättään hän myös suunnitteli Mustan kissan merirosvojen tappamista.


title: Mustan kissan merirosvot

text: Kun Luffy ja Usopp kuulivat keskustelun, Usopp yritti varoittaa kaikkia kyläläisiä, mutta kukaan ei valheittensa takia uskonut häntä. Olkihatut kuitenkin lupasivat auttaa häntä suojelemaan kylää. Luffyn ja muiden voitettua Mustan kissan merirosvot ja Kuro, he yhdessä pakenivat laivalleen ja lähtivät, huomaamattaan jättäen Djangon saarelle. Animen perusteella Kurosta tuli taas Mustan kissan merirosvojen kapteeni.


title: Mustan kissan merirosvot

text: Tavallinen Jolly Roger, mutta pääkallon tilalla on kissan pää.Kapteeni (16,000,000)


title: Mustan kissan merirosvot

text: Kuro


title: Mustan kissan merirosvot

text:
Laivavahteja
Siam ja Laikku (シャム、Shamu, and ブチ, Buchi) ovat Kissalan poikia (Nyaban Brothers), jotka vahtivat Mustan kissan merirosvojen laivaa. He yrittivät aluksi näytellä heikkoja ja pelkureita, mutta Siamin päästyä lähelle Zoroa, alkoi taistelu. Molemmat heistä taistelivat Zoroa vastaan, mutta hävisivät. Django hypnotisoi Laikusta entistä voimakkaamman, mutta sekään ei riittänyt Zoron voittamiseen. Laikku on lihava ja Siam laiha kyttyräselkä.


title: Mustan kissan merirosvot

text: Django


title: Mustan kissan merirosvot

text: Nugire Yainu oli Mustan kissan merirosvo, jonka Django hypnotisoi uskomaan olevansa Kuro. Merivoimien Morgan hypnotisoitiin myös ja lähetettiin viemään vale-Kuroa teloitettavaksi. Nugire Yainu kuoli siis kolme vuotta sitten. Hänen nimensä kerrottiin One Piece Blue Data kirjassa.


title: Mustan kissan merirosvot

text: Suurin osa heistä on helposti voitettavissa, mutta Django hypnotisoi heidät uskomaan olevansa vahvempia taisteluissa. Kuron jälkeen Siam ja Laikku ovat ainoita, joista on vastusta.


title: Tumajyvänen

text: Tumajyvänen eli nukleoli on tuman ribosomeja tuottava osa, joka muodostuu solunjakautumisen välivaiheen aikana. Tumajyväsiä on tuolloin vähintään yksi kappale ja ne erottuvat muuta tumaa tummempina alueina.


title: Tumajyvänen

text: Tumajyvänen sisältää ribosomien rakenneosana toimivan RNA:n  geenit. Tuma voi sisältää 1–5 tumajyvästä. Suurimmassa osassa tumista on vähintään yksi tumajyvänen, jolla ei ole kalvoa. Tumajyvänen sisältää proteiineja, DNA:ta ja RNA:ta. Lisäksi siinä kootaan yhteen ribosomien eri aineosat. Suurin osa solun ribosomaalisesta RNA:sta valmistuu tumajyväsessä ja osa siitä liittyy valkuaisaineisiin. Tämän jälkeen niiden eri aineosat siirtyvät tumakotelon huokosten kautta solulimaan, missä niistä muodostuu ribosomeja. Tumajyvänen erottuu mikroskopiassa suuren RNA-pitoisuutensa takia.


title: M/S Viking 2

text: M/S Viking 2 () oli vuonna 1940 valmistunut autolautta. Sen rakensi Aalborg Værft A/S Ålborgissa Tanskassa. M/S Marsk Stig nimen saanut alus valmistui toukokuussa 1940 ja sen oli ollut tarkoitus aloittaa liikenne reitillä Grenå – Hundested mutta edellisen vuoden syksyllä alkaneen toisen maailmansodan vuoksi se jäi hotellilaivaksi Grenåon, kunnes Saksan Kriegsmarine otti aluksen käyttöönsä.


title: M/S Viking 2

text: Viking Line liikennöi kesäkaudella 1978 vuokraamallaan nykyään M/S Alkyon nimisellä aluksella (IMO 6510253) reitillä Kapellskär–Maarianhamina. Alus korvasi aiemmin keväällä telakalla tuhotuneen Viking 2:en ja se kastettiin samalla nimellä.


title: Tšerepovets

text:
Tšerepovets () on teollisuuskaupunki Venäjän federaation Vologdan alueella, 105 kilometriä Vologdasta länteen. Kaupunki sijaitsee Rybinskin tekojärven rannalla Šeksnajoen suulla. Tšerepovets on Vologdan alueen suurin kaupunki ja Tšerepovetsin piirin keskus. Vanha luostarikylä Tšerepovets sai kaupungin arvon vuonna 1777. Vuonna 2012 kaupungin asukasluku oli 315 186.
Tšerepovetsissä on rauta-, teräs-, telakka- ja puuteollisuutta. Kaupungin suurin tehdas on Venäjän toiseksi suurin kaivos- ja metallurgian alan yhtiö OAO Severstal. Kaupungin päärautatieasema on nimeltään "Tšerepovets 1" ja sinne liikennöidään esimerkiksi Moskovan Jaroslavlin asemalta Jaroslavlin ja Vologdan kautta. Pietarista rautatieyhteys on Laatokan asemalta (Ladožki vokzal) Vologdan-suunnan junilla.


title: Tšerepovets

text: Kaupungissa sijaitsee Vologdan alueen suurin yliopisto Tšerepovetsin valtionyliopisto.


title: Tšerepovets

text: Kaupungin jääkiekkoseura on Venäjän ja Itä-Euroopan KHL-liigassa pelaava HK Severstal Tšerepovets.


title: Tšerepovets

text: Tšerepovetsissa on myös suomalaisten sotavankien muistomerkki.


title: Simply the Best of the 80’s

text:
Simply the Best of the 80's on BMG Entertainment International UK & Ireland Ltd:n julkaisema neljän CD-levyn yhteiskokoelma, joka julkaistiin vuonna 1999.
Se sisältää 64 kappaletta 1980-luvun tunnetuimpia hittejä.


title: Simply the Best of the 80’s

text: Kokoelma kuului TV Shopin valikoimiin, jota mainostettiin erityisesti vuoden 2000 Ostoskanava-ohjelmien yhteyksissä.


title: Howard Jones

text: Howard Jones voi tarkoittaa ainakin seuraavia:


title: Radja Jerošina

text: Radja Nikolajevna Jerošina (, 17. syyskuuta 1930 Iževsk, Votjakkien autonominen alue, Neuvostoliitto – 23. syyskuuta 2012) oli Neuvostoliittoa urheilu-urallaan edustanut maastohiihtäjä, olympiamitalisti ja maailmanmestari.


title: Radja Jerošina

text: Cortina d’Ampezzon olympialaisissa 1956 Jerošina sai hopeaa molemmilla naisten hiihtomatkoilla: 10 kilometrillä ja 3 × 5 kilometrin viestissä. Hän pääsi viestin ankkuriosuudelle kuuden sekunnin johtoasemassa, mutta saapui maaliin vasta 27 sekuntia Suomen Siiri Rantasen jälkeen.


title: Radja Jerošina

text: Lahden MM-kilpailuissa 1958 Jerošina hiihti viestin ensimmäisen osuuden ja voitti kultaa. Henkilökohtaisella 10 kilometrillä hän sijoittui neljänneksi 19 sekuntia pronssille hiihtänyttä Siiri Rantasta hitaampana. Squaw Valleyn 1960 olympialaisissa hän sai pronssia 10 kilometrillä, joka päättyi Neuvostoliiton neloisvoittoon. Aiemmin Neuvostoliitto ei talviolympialaisissa ollut voittanut yhdessä lajissa kaikkia mitaleita. Hopeaa hän sai 3 × 5 kilometrin viestissä. Hän kaatui avausosuudella hajottaen suksensa eikä saanut tarpeeksi nopeasti uutta suksea tilalle, joten Ruotsi pääsi tavoittamattomalle karkumatkalle. Neuvostoliitto teki protestin väittäen Jerošinan kaatumisen aiheutuneen Irma Johanssonin kiilaamisesta, mutta veti protestinsa pois, kun tapauksesta kuvattu filmi osoitti tilanteen olleen sääntöjen mukainen.


title: Radja Jerošina

text: Zakopanen MM-kilpailuissa 1962 Jerošina sai pronssia 10 kilometrillä. Viestijoukkueeseen häntä ei enää valittu.


title: Radja Jerošina

text: Jerošina kuoli 23. syyskuuta 2012, 82-vuotiaana.


title: Domenico Fioravanti

text: Domenico Fioravanti (s. 31. toukokuuta 1977 Novara) on entinen italialainen uimari, kaksinkertainen rintauinnin olympiavoittaja.


title: Domenico Fioravanti

text: Fioravanti osallistui ensimmäisiin uintikilpailuihinsa yhdeksänvuotiaana ja vuotta myöhemmin hän aloitti päivittäisen harjoittelun; tuolloin hänen harjoittelukumppaninaan oli Massimiliano-veli, joka oli myös kilpauimari.


title: Domenico Fioravanti

text: Fioravanti osallistui ensimmäisiin EM-kilpailuihinsa vuonna 1995 ja neljä vuotta myöhemmin Istanbulissa hän voitti 100 metrin rintauinnin pitkien ratojen Euroopan mestaruuden.


title: Domenico Fioravanti

text: Vuonna 2000 Fioravanti uusi 100 metrin Euroopan mestaruutensa Helsingissä. Sydneyn olympialaisissa hän voitti ensimmäisenä italialaisuimarina olympiakultaa oltuaan paras sekä 100 että 200 metrin rintauinnissa. Samana vuonna hän voitti vielä 50 ja 100 metrin rintauinnit lyhyiden ratojen EM-kisoissa Valenciassa.


title: Domenico Fioravanti

text: Vuonna 2001 Fioravanti saavutti Fukuokan MM-kilpailuissa hopeaa 100 metrin ja pronssia 50 metrin rintauinnissa.


title: Domenico Fioravanti

text: Italian mestaruuden kaikkiaan 30 kertaa voittanut Fioravanti joutui lopettamaan uintiuransa vuonna 2004 syntyperäisen sydämen poikkeavuuden vuoksi. Hän julisti ainoan dopinginsa olleen "spagetti tomaateilla".Domenico Fioravantin virallinen sivusto


title: Citroën C2

text:
Citroën C2 on Citroënin vuosina 2003–2009 valmistama pieni henkilöautomalli, joka korvasi suuremman Citroën C3:n kanssa Citroën Saxon. Mallin seuraajaksi tuli Citroën DS3.
Vuoden 2003 Euro NCAP -kolaritestistä tuloksesta C2 sai neljä tähteä viidestä.


title: Citroën C2

text: Perusmallien lisäksi C2 oli saatavana urheilullisina Furio-, VTR- ja VTS-malleina. Kaikille kolmelle on yhteistä urheilullisesti muotoiltu korisarja, mutta vain VTR- ja VTS-malleissa oli 1,6-litrainen moottori (VTR: 109 hv, VTS: 122 hv), kun taas Furiossa käytettiin samoja 1,1- (60 hv) ja 1,4-litraisia (73/83 hv) kuin perusmalleissa. GT on vain Ison-Britannian markkinoilla tarjottu erikoismalli, jota valmistettiin rajoitettu 2 250 kappaleen erä. Urheilullisen korisarjan lisäksi siinä oli valkoiseksi maalatut kevytmetallivanteet.


title: Citroën C2

text: Vuonna 2008 C2 koki kasvojenkohotuksen, jossa näkyvimpänä uudistuksena oli uudenlainen etupuskuri.


title: Disco Volante

text: Disco Volante on Mr. Bungle -yhtyeen toinen studioalbumi vuodelta 1995. Albumi oli yhtyeen kokeellisin: siinä on vaikutteita mm. death metalista, technosta, 50-luvun avaruusajan popista ja italialaisesta avantgardemusiikista. Moni musiikkikriitikko on pitänyt Disco Volantea yhtenä "oudoimmista" albumeista sen äänimaailman tähden.


title: Disco Volante

text: Yhtyeen laulusolisti Mike Patton käyttää levyllä monia eri efektejä ja sampleja, esimerkiksi kappaleissa ""Ma Meeskhka Mow Skwoz"" ja ""The Bends"".


title: Disco Volante

text: Albumi sisältää piiloraidan kappaleen ""Carry Stress In The Jaw"" jälkeen. Se nauhoitettiin alun perin ilman yhtyeen basistin Trevor Dunnin osaamista ja tietoisuutta; Dunn sai kuulla kappaleen hiukan ennen julkaisua, johon lisättyä oman ääniraidan jälkikäteen. Hänen lauluäänensä kuulostaa animaatiosarja Simpsonien hahmon, Abraham Simpsonin, ääneltä. Kappaleessa rumpuja soittaa poikkeuksellisesti McKinnon ja bassoa Patton.


title: Disco Volante

text: Kappaleen ""Nothing"" tekijän kunnia on levyllä annettu Lengyelille ja Heifetzille, jotka eivät olleet mukana albuminteossa ollenkaan.


title: Disco Volante

text: ""Carry Stress In The Jaw""'n eteen on laitettu merkintä ""Sleep: Part II"", ja kappaleen ""Phlegmatics"" eteen on laitettu ""Sleep: Part III"". Ensimmäinen osa eli ""Sleep: Part I"" on kappale ""Slowly Growing Deaf"" ensimmäiseltä albumilta. Kaikki osat on kirjoittanut Trevor Dunn, joka ei suunnitellut ""Slowly Growing Deaf"":ista ensimmäistä osaa, ennen kuin oli saanut kirjoitettua kaksi myöhempää osaa. Kaikissa kappaleissa teemana ovat ruuminosat.


title: Disco Volante

text: Albumi oli viimeinen, jota oli mukana tekemässä Lengyel, joka erosi "taiteellisten erimielisyyksien vuoksi". Heifetz kommentoi myöhemmin: "Kaipaan häntä. Hän lisäsi suuren kemiallisen epätasapainon, joka auttoi meitä tien päällä. Hän vihaa meitä ja hänellä on hyvä syy siihen. Musiikki vain muuttui, yksinkertaisesti siksi. Vähän käyttöä saksofonille, trumpetille tai huilulle. Hän oli alkuperäisjäsen, minä en. Se saa minut tuntemaan itseni yhteishengen pilaajaksi."


title: Disco Volante

text: Albumin mukana tulleessa vihkosessa on kuvia klassikkoromaanista "Twenty Thousand Leagues Under the Sea", ja albumin kannessa oleva kala on kuivattu "Chauliodus danae", lohikäärmekalojen heimoon kuuluva syvänmeren kala.


title: Neitsytsaarten kansallispuisto

text: Yhdysvaltain Neitsytsaarten kansallispuisto () on Saint Johnin saarella Yhdysvaltain Neitsytsaarilla sijaitseva kansallispuisto. Puiston 59 km² pinta-ala kattaa noin 60 % Saint Johnista. Kansallispuisto perustettiin vuonna 1956, ja vuoden 2006 tilaston mukaan puistossa kävi vuoden aikana yli 677 000 vierailijaa.


title: Abessiniansininärhi

text: Abessiniansininärhi ("Coracias abyssinicus") on afrikkalainen säihkylintu. Lajin nimesi Johann Hermann vuonna 1783.


title: Abessiniansininärhi

text: Linnun pituus on 40-45 cm , siipien kärkiväli 58-60 cm ja paino 100 g:n molemmin puolin. Höyhenpuku on väritykseltään samankaltainen kuin sininärhellä, josta sen erottaa pitkiksi venähtäneiden keskimmäisten pyrstösulkien perusteella, joiden pituus on 12-28 cm. Sukupuolet ovat samanvärisiä. Maantieteellinen muuntelu on hyvin vähäistä.


title: Abessiniansininärhi

text: Asuu Saharan eteläpuolisessa Keski-Afrikassa ja Arabian niemimaan lounaisosassa. Lajin kanta on elinvoimainen. Osa kannasta on paikkalintuja, osa muuttaa sateisten ja kuivien kausien mukaan.


title: Abessiniansininärhi

text: Avoimet pensaikkomaat ja ruohotasangot, myös viljelymailla kylien ympärillä.


title: Abessiniansininärhi

text: Pesä on puunkolossa tai rakennuksessa. Siihen munitaan 3-6 munaa.


title: Abessiniansininärhi

text: Isokokoiset hyönteiset. Seurailee usein maastopaloja saalistaen pakoon pyrkiviä hyönteisiä.


title: Tabascokilpikonna

text: Tabascokilpikonna ("Dermatemys mawii") on "Dermatemydidae"-heimon ainoa jäljellä oleva laji, ja äärimmäisen uhanalainen. Niitä on ollut maailmassa eoseenikaudelta asti.


title: Tabascokilpikonna

text: Tabascokilpikonna voi kasvaa 65 cm pitkäksi ja painaa kaksikymmentä kiloa. Sen selkäkilpi on litteähkö, tasaisen tummanharmaa tai melkein musta. Pehmeät osat ovat harmahtavat, mutta aikuisen koiraan päälaella on keltainen kolmiomainen alue.


title: Tabascokilpikonna

text: Tabascokilpikonnat elävät Keski-Amerikan järvissä ja isoissa joissa Meksikon eteläosista Hondurasin pohjoisosiin.


title: Tabascokilpikonna

text: Tabascokilpikonnat syövät pääasiassa kasveja vedestä ja rannan tuntumasta.


title: Tabascokilpikonna

text: Tabascokilpikonnat munivat syyskuun ja marraskuun välisenä aikana, kun niiden kotijoet tulvivat. Tulvaveden aikana ne voivat uida vaikeapääsyisiin paikkoihin, johon ne eivät muuten kykenisi kiipeämään. Ne kaivavat pesän rantaviivalle ja hautaavat munat mudan ja lahoavien kasvinjätteiden sekaan. Munissa on paksu, valkoinen kuori. Yksi pesä sisältää 6-20 munaa jotka ovat vajaat seitsemän senttiä pitkiä ja halkaisijaltaan puolet tästä.


title: Jevdokija Mekšilo

text: Jevdokija Pantelejevna Mekšilo (, 23. maaliskuuta 1931 Gorno-Altaisk, Oiraattien autonominen alue, Venäjän SFNT – 16. tammikuuta 2013 Pietari, Venäjä) oli neuvostoliittolainen maastohiihtäjä ja olympiavoittaja.


title: Jevdokija Mekšilo

text: Mekšilo sijoittui Zakopanen MM-kilpailuissa 1962 kuudenneksi 5 kilometrin hiihdossa. Innsbruckin olympialaisissa 1964 hän sai kultaa 3 x 5 kilometrin viestissä, jossa hän hiihti toisen osuuden, ja hopeaa 10 kilometrillä, jolla hän hävisi maannaiselleen Klavdija Bojarskih'lle 2,3 sekuntia. Lisäksi hän sijoittui 5 kilometrillä neljänneksi.


title: Hullu luokka

text: Hullu luokka on Kaisa Ikolan kirjoittama kymmenosainen nuortenkirjasarja, jonka ensimmäinen osa ilmestyi vuonna 1990 ja viimeinen 2000. Kirjasarja kertoo kuvitteellisen yläkoululuokan vauhdikkaasta elämästä 8. ja 9. luokan aikana. Kaksi ensimmäistä kirjaa Ikola kirjoitti Minna Kulmalan kanssa.


title: Hullu luokka

text: Kirjoista "Hullu luokka rakastuu" ja "Jäitä hattuun, hullu luokka!" voittivat Pirkanmaan Plättä-palkinnon vuonna 1992 ja 1998.


title: Työharjoittelu

text: Työharjoittelulla tarkoitetaan joko opiskelijoiden tai muiden työmarkkinoille tulevien, ammattitaitoa vasta kerryttävien henkilöiden työskentelyä. Työharjoittelu voi olla palkallista tai palkatonta.


title: Työharjoittelu

text: Suomessa työvoimaviranomaisen osoittamasta työharjoittelusta ei saa palkkaa eikä siitä kerry eläkettä, mutta työharjoittelijalle maksetaan työmarkkinatukea sekä ylläpitokorvausta, jonka tarkoituksena on kattaa työmatkoista ja ruokailuista aiheutuvat lisäkulut.


title: Työharjoittelu

text: Työharjoittelu voi sisältyä kaikilla koulutusasteilla opiskelijan opetussuunnitelmaan. Harjoittelu voi olla joko pakollinen tai vapaaehtoinen osa opintoja. Työharjoittelun tavoitteena on perehdyttää työelämään ja syventää oppilaan ammattitaitoa.


title: Työharjoittelu

text: Peruskoulujen ja lukioiden opetussuunnitelmiin sisältyvä työelämään tutustuminen poikkeaa työharjoittelusta siinä, että yleissivistävän koulutuksen oppilailla ja opiskelijoilla ei ole vielä ammattitaitoa, jota harjaannutettaisiin.


title: Työharjoittelu

text: Ammatillisen toiseen asteen opiskelijoiden työssäoppiminen eroaa puolestaan harjoittelusta siten, että osa ammattitaidosta voidaan hankkia kokonaan työpaikalla työssäoppimisjakson aikana. Asiaa ei ole siis opiskeltu välttämättä lainkaan oppilaitoksessa, vaan oppiminen tapahtuu kokonaan työpaikalla.


title: Työharjoittelu

text: Ammattikorkeakouluissa ja yliopistoissa työharjoittelusta käytetään usein nimitystä korkeakouluharjoittelu. Harjoittelu tarjoaa opiskelijalle mahdollisuuden päästä soveltamaan oppimaansa teoriatietoa työelämän käytännön tehtäviin. Samalla opiskelija pääsee solmimaan kontakteja oman alansa työnantajiin jo opiskeluaikana.


title: Työharjoittelu

text: Arkikielessä työharjoittelu, työssäoppiminen ja työelämään tutustuminen sekoitetaan usein toisiinsa. Työnantajat kutsuvat kesätöihin palkkaamiaan opiskelijoita harjoittelijoiksi usein myös silloin, kun työ ei lainkaan sisälly opiskelijan opintosuunnitelmaan. Kun sovitaan työpaikalla tapahtuvista työelämäjaksoista, on sekä opiskelijan että työnantajan aina syytä tarkistaa tavoitteet ja opiskelijan osaamistaso ennen työelämäjakson alkua.


title: Iryna Lištšynska

text: Iryna Lištšynska (o.s. Nedelenko, , s. 15. tammikuuta 1976) on ukrainalainen keskimatkojen juoksija.


title: Iryna Lištšynska

text: Lištšynska karsiutui Ateenan MM-kisoissa 1997 800 metrin juoksun alkuerissä ajalla 2.03,56. Kaksi vuotta myöhemmin hän karsiutui Sevillan MM-kisoissa 800 metrin alkuerissä ajalla 2.01,53. Vuonna 2001 hän juoksi Universiadeissa kahdenneksitoista 1 500 metrin juoksussa ajalla 4.33,81. Seuraavana vuonna hän voitti Ukrainan mestaruuden maastojuoksussa lyhyellä matkalla sekä 1 500 metrillä. Münchenin EM-kisoissa hän oli 1 500 metrillä kymmenes ajalla 4.11,70. 2003 hän sijoittui Birminghamin sisäratojen MM-kisoissa samalla matkalla viidenneksi ajalla 4.07,19. Myöhemmin samana vuonna hän voitti matkan Ukrainan mestaruuden, mutta karsiutui Pariisin MM-kisoissa välierissä. Kauden lopussa hän oli kymmenes ajalla 4.03,89.


title: Iryna Lištšynska

text: Lištšynska voitti vuonna 2004 Euroopan sisäratojen cupin sekä Ukrainan mestaruuden 1 500 metrillä. 2006 hän voitti Ukrainan sisäratojen mestaruuden ja juoksi Moskovan sisäratojen MM-kisoissa viidenneksi. Myöhemmin samana vuonna hän oli Göteborgin EM-kisoissa kahdeksas ja yhdestoista. Osakan MM-kisoissa 2007 hän voitti MM-hopeaa ajalla 4.00,69. Kauden lopussa hän oli seitsemäs.


title: Iryna Lištšynska

text: Pekingissä 2008 Lištšynska voitti olympiahopeaa. Hän oli vielä maalisuoralla lähdettäessä kolmantena Bahrainin Maryam Yusuf Jamalin perässä. Pitkään kiriin lähtenyt Jamal väsähti kuitenkin täysin ja putosi viidenneksi Lištšynskan noustessa juoksun toiseksi. Myöhemmin samana vuonna Lištšynska juoksi kolmanneksi. Hän keskeytti Berliinin MM-kisoissa 2009 välierissä.


title: Hunajameloni

text: Hunajameloni ("Cucumis melo" Hunajameloni-ryhmä) on yksi melonin lajikeryhmä. Hunajameloni on yleensä noin 15–22 cm pitkä ja hieman soikea. Sen paino vaihtelee 1,8–3,6 kg:n välillä. Hedelmän liha on vaaleanvihreätä ja sileän kuoren väri vaihtelee vihreästä keltaiseen. Hunajamelonin liha on mehukasta ja makeaa ja hedelmää nautitaan usein jälkiruokana. Hedelmiä myydään ympäri maailmaa.


title: Priscah Jepleting Cherono

text:
Priscah Jepleting Cherono (o.s. Ngetich, s. 27. kesäkuuta 1980) on kenialainen kestävyys- ja maastojuoksija, joka on kotoisin Nandin piirikunnasta.
Cherono sai Torinon maastojuoksun MM-kisoissa 1997 nuorten sarjassa hopeaa. Hän sijoittui 1998 Marrakechin maastojuoksun MM-kisoissa samassa sarjassa yhdenneksitoista. Myöhemmin samana vuonna hän juoksi Annecyn nuorten MM-kisoissa 5 000 metrin juoksussa seitsemänneksi ajalla 16.07,12. Kaksi vuotta myöhemmin Vilamouran maastojuoksun MM-kisoissa hän oli lyhyellä matkalla seitsemäskymmeneskahdeksas. Dublinin maastojuoksun MM-kisoissa 2002 hän sijoittui lyhyellä matkalla kahdeksanneksitoista. Seuraavana vuonna Lausannen maastojuoksun MM-kisoissa hän juoksi lyhyellä matkalla yhdenneksitoista. Hän sai hopeaa Brazzavillen Afrikan-mestaruuskilpailujen 5 000 metrillä 2004 ajalla 16.26,15. Vuonna 2005 hän sijoittui St. Etiennen maastojuoksun MM-kisoissa lyhyellä matkalla neljänneksi ja Helsingin MM-kisoissa 5 000 metrillä seitsemänneksi ajalla 14.44,00. Kauden lopussa hän oli 3 000 metrin juoksussa kahdeksas ajalla 8.53,18.


title: Priscah Jepleting Cherono

text: Cherono voitti Fukuokan maastojuoksun MM-kisoissa 2006 MM-hopeaa lyhyellä matkalla. Myöhemmin samana vuonna hän sijoittui 5 000 metrillä yhdeksänneksi. Seuraavana vuonna hän oli Mombasan maastojuoksun MM-kisoissa seitsemäs. Osakan MM-kisoissa hän voitti 5 000 metrillä MM-pronssia. Kauden lopussa hän sijoittui kolmanneksi 3 000 metrillä ajalla 8.29,06 ja kolmanneksi 5 000 metrillä. Edinburghin maastojuoksun MM-kisoissa 2008 Cherono juoksi seitsemänneksi. Samana vuonna hän oli 5 000 metrillä yhdestoista Pekingin olympialaisissa ja viides .


title: Priscah Jepleting Cherono

text: Cherono sijoittui 2011 viidenneksi Punta Umbrían maastojuoksun MM-kisoissa ja neljänneksi Daegun MM-kilpailujen 10 000 metrillä. Hän sai Porto-Novon Afrikan-mestaruuskilpailuissa 2012 hopeaa 10 000 metrillä ajalla 32.45,73.


title: Priscah Jepleting Cherono

text: Cherono on naimisissa Charles Chemase Cheronon kanssa.


title: Kyrö

text: Kyrö voi tarkoittaa seuraavia asioita:


title: Ed (televisiosarja)

text: Ed on yhdysvaltalainen draamakomediasarja, jota NBC tuotti vuosina 2000–2004. Pääosia näyttelivät Tom Cavanagh (Edward Jeremy Stevens) ja Julie Bowen (Carol Phyllis Vessey). "Ed" sai Emmy-ehdokkuudet roolituksesta, käsikirjoituksesta ja ohjauksesta vuonna 2001. Tom Cavanagh sai roolistaan Golden Globe -ehdokkuuden. NBC lopetti sarjan heikkojen katsojalukujen vuoksi vuonna 2004.


title: Kari Urpilainen

text: Kari Johannes Urpilainen (s. 8. toukokuuta 1951 Kokkola) on suomalainen poliitikko ja valtiopäiväneuvos. Hän on koulutukseltaan sosionomi ja puoluekannaltaan sosialidemokraatti. Hänen tyttärensä on kansanedustaja Jutta Urpilainen.


title: Kari Urpilainen

text: Kari Urpilainen on toiminut kansanedustajana vuosina 1983–1995 sekä 1999–2003, tasavallan presidentin valitsijamiehenä vaaleissa 1982 ja 1988 sekä Kokkolan kaupunginvaltuutettuna vuodesta 1977. Hän putosi eduskunnasta vuoden 1995 vaaleissa, kun Markus Aaltonen palasi eduskuntaan, mutta hän palasi seuraavissa vaaleissa pudottaen Aaltosen.


title: Karel Ančerl

text: Karel Ančerl (11. huhtikuuta 1908, Tučapy, Itävalta-Unkari – 3. heinäkuuta 1973, Toronto, Kanada) oli tšekkiläinen kapellimestari. Hän sai opetusta mm. Hermann Schercheniltä.


title: Karel Ančerl

text: Ančerl toimi vuosina 1950–1968 Tšekin filharmonisen orkesterin ja vuosina 1969–1973 Toronton sinfoniaorkesterin ylikapellimestarina. Toinen maailmansota keskeytti hänen varhaisen uransa Prahan radiossa. Sen aikana hän selvisi hengissä Theresienstadtin keskitysleireiltä, mutta menetti perheensä.


title: Karel Ančerl

text: Ančerl muutti vuonna 1968 Torontoon, Kanadaan. Hän tuli tunnetuksi varsinkin tšekkiläisten mestarien ja 1900-luvun teosten tulkitsijana ja levyttäjänä. Hän oli juutalainen ja kuoli Torontossa 65-vuotiaana.


title: Luettelo Mark Knopflerin kappaleista

text: Tämä on luettelo Mark Knopflerin omalla nimellä levyttämistä kappaleista aakkosjärjestyksessä. Mukana ovat myös Knopflerin yhteistyöt muiden artistien kanssa sekä kaikki hänen säveltämänsä elokuvamusiikki.


title: Paavo ja Zephyr

text: Paavo ja Zephyr on orkesteri joka perustettiin 1994. Kokoonpano on vaihdellut vuosien varrella. Laulaja Paavo ei ole koskaan esiintynyt oikealla nimellään.


title: Krieg-merirosvot

text: Krieg-merirosvot (海賊艦隊, Kaizoku Kantai) on fiktiivinen merirosvoarmada One Piece manga- ja animesarjassa. Heitä johtaa Don Krieg.


title: Krieg-merirosvot

text: Merirosvoarmadaan kuului 50 laivaa ja 5000 jäsentä, mutta Grand Linella heidän kimppuunsa hyökkäsi tylsistynyt kaapparilordi Mihawk. Ainoastaan lippulaiva pääsi pakoon Mihawkin hirmuisia voimia, ja muut tuhoutuivat. Don Kriegin mukana kuulemma oli vain satakunta miestä, eli noin 4900 koki loppunsa Grand Linella.


title: Krieg-merirosvot

text: Ensimmäinen Krieg-merirosvo joka nähtiin oli Gin. Hän saapui kelluvalle ravintolalaiva Baratielle pyytäen ruokaa nälkäänsä, mutta hänet paiskattiin ulos ravintolasta. Siitä huolimatta, ettei Ginillä ollut rahaa ruokaan, Sanji tarjosi aterian hänelle. Gin lähtee mutta palaa myöhemmin muiden Krieg-merirosvojen kanssa. Kapteeni Don Kriegin saatuaan voimansa takaisin, hän aikoi ottaa Baratien haltuunsa ja palata miehistöineen Grand Linelle. Miehistö ei halunnut palata takaisin Grand Linelle, mutta peläten johtajaansa he suostuivat.


title: Krieg-merirosvot

text: Heidän epäonnekseen Mihawk päätti tulla tuhoamaan viimeisen paenneen laivan. Roronoa Zoron hävittyä Mihawkille miekkataistelussa, Mihawk sanoi saaneensa pitää tarpeeksi hauskaa eikä viitsinyt tappaa Krieg-merirosvoja vaan tyytyi laivan tuhoamiseen. Tämän jälkeen Krieg jatkoi suunnitelmaansa ottaa Baratie haltuunsa. Lopulta Gin ja Sanji päätyvät taistelemaan keskenään. Gin ei kuitenkaan suostunut Don Kriegin käskystä huolimatta tappamaan Sanjia. Niinpä hän heitti kaasunaamarinsa pois ja Krieg myrkytti Baratien kaasulla.


title: Krieg-merirosvot

text: Pitkän taistelun jälkeen Luffy lopulta voittaa Don Kriegin, mutta pudottuaan mereen tajuton Krieg jatkoi yhä taistelemista vastaan, kunnes Gin löi Kriegin täysin tajuttomaan tilaan. Krieg-merirosvot kasaantuivat pieneen veneeseen ja Gin sanoi haluavansa viedä Krieg Grand Linelle kuten hän halusi. Vielä ei ole tietoa mitä heille tapahtui, mutta Gin sanoi terveiset Luffylle: "Nähdään Grand Linella".


title: Krieg-merirosvot

text: Kapteeni (17,000,000 berryä)


title: Krieg-merirosvot

text: Sotapäällikkö, ykkösmies


title: Krieg-merirosvot

text: Demoniksi kutsuttu Gin (鬼人のギン, Kijin no Gin, ihmisdemoni Gin) on Don Kriegin läheisin alainen. Sanji antoi rahattomalle ja nälkäiselle Ginille ruokaa, jonka jälkeen hän toi myös muut Krieg-merirosvot paikalle. Kriegin saatua voimansa takaisin hän aloitti hyökkäyksensä Baratien valtaamiseksi. Lopulta hän käski Giniä tappaa Sanji. Gin, ihminen joka ei koskaan antanut sääliä uhreilleen, ei pystynyt tappamaan Sanjia, koska Sanji oli ollut ainoa kiltti ihminen hänelle. Tästä syystä hän käski Ginin heittää kaasunaamarinsa pois, jonka Gin myös teki. Myrkytettyään MH5 kaasulla Baratien ilmapiirin, Gin sai vaarallisen määrän myrkkyä sisäänsä. Lopulta paljastui, että Gin seurasi Don Kriegiä, koska hän piti tätä voimakkaimpana ja pysytteli Kriegin suojissa. Heille annettiin pieni vene, jolla he matkasivat pois. Gin sanoi vievänsä Kriegin takaisin Grand Linelle jonne tämä halusi mennä. Samalla hän myös toivoo, että tapaisi Luffyn uudestaan.


title: Krieg-merirosvot

text: Japaninkielinen sana "gin" kovalla g:llä tarkoittaa hopeaa, mutta 4Kids käänsi sen h:ksi, sillä Gin on myös alkoholijuoma. Aseinaan hän käytti kahta tonfaa, joiden kärjissä oli kanuunankuulamaiset kuulat.


title: Krieg-merirosvot

text: 2. osaston johtaja


title: Krieg-merirosvot

text: Kriegin toiseksi voimakkain alainen, joka tunnetaan myös Terässeinä-Pearlina (鉄壁のパール, Teppeki no Pāru). Hänellä on rautalevyistä koostunut suojahaarniska. Kaksi isoa edessä ja takana, kyynärpäissä, polvissa ja käsissä pienemmät. Lisäksi hänellä on paljon helmiä koristeena. Pearlin sanotaan kasvaneen viidakossa, jossa hän oppi yhden hyökkäystavan ja samalla suojauksen, tulen tekemisen. Hänestä on luvattu 6,000,000 berryn palkkio. Taistelussa Baratiesta hän taisteli sekä Luffyä, että Sanjia vastaan. Ennen taistelua heitä vastaan Pearlista ei ollut 61 taistelun aikana vuotanut pisaraakaan verta. Hän sai etulyöntiaseman kun Gin uhkasi ampua Zeffin mikäli Sanji yrittäisi hyökätä vastaan. Useita iskuja saatuaan Sanji yhä seisoi. Lopulta Gin löi Pearlin suojan murskaksi yhdellä iskulla haluten itse viimeistellä Sanjin. 4Kids versiossa hänellä on "dude" aksentti. One Piece Grand Adventure -pelissä hän on avustavana hahmona.


title: Krieg-merirosvot

text: Alla muutama One Piece Blue Data kirjassa luetelluista Krieg-merirosvoista jotka nimettiin:Don Kriegin merirosvoarmada oli lähes voimakkain merirosvojoukko East Bluella. Heillä oli monta miestä, laivaa ja paljon aseita. Koska joukossa oli niin paljon jäseniä, oli joukossa myös paljon "surkimuksia". Grand Linella koko armada hävisi Mihawkille. Heidät viimeisteli Luffy ja Sanji.


title: Krieg-merirosvot

text: Don Kriegillä itsellään on useita aseita piilossa haarniskassaan. Hän käyttää miehistönsä kurissa pitämiseen pelkoa hyväkseen, ja tappaa joskus omia miehistönsä jäseniä jos he ovat tottelemattomia. Gin arvostaa kovasti Don Kriegiä ja Krieg on myös tajunnut, että ilman miehistöään hänen matkansa jäisi lyhyeen.


title: Kara Goucher

text: Kara Goucher (o.s. Wheeler, s. 9. heinäkuuta 1978) on yhdysvaltalainen kestävyysjuoksija.


title: Kara Goucher

text: Goucher sijoittui Fukuokan maastojuoksun MM-kisoissa 2006 lyhyellä matkalla kahdenneksikymmenenneksiensimmäiseksi. Myöhemmin samana vuonna hän juoksi yleisurheilun maailmancupissa 3 000 metrin juoksussa kolmanneksi ajalla 8.41,42. Seuraavana vuonna hän voitti Osakan MM-kisoissa MM-pronssia 10 000 metrin juoksussa ajalla 32.02,05. Pekingin olympialaisissa 2008 hän oli kymmenes 10 000 metrillä ajalla 30.55,16 ja yhdeksäs 5 000 metrillä ajalla 15.49,39. Seuraavana vuonna hän sijoittui Berliinin MM-kisojen maratonilla kymmenenneksi ajalla 2.27.48. Kaksi vuotta myöhemmin hän oli Daegun MM-kisojen 10 000 metrillä kolmastoista ajalla 32.29,58.


title: Kara Goucher

text: Goucherin puoliso Adam Goucher on myös kestävyysjuoksija.


title: Kibologia

text:
Kibologia on parodia uskonnosta, jonka pilkan kohteena on ennen kaikkea skientologia.
Kibologian perustivat James Parry ja hänen ystävänsä suunnilleen vuonna 1989. Se levisi ennen kaikkea internetin keskusteluryhmien (usenet) kautta.


title: Lechfeldin taistelu

text: Lechfeldin taistelu käytiin vuonna 955 Saksan kuningas Otto I:n johtamien saksalaisten joukkojen ja unkarilaisten eli madjaarien välillä vuonna 955. Tapahtumien tarkemmasta kulusta on muutamia toisistaan poikkeavia tarinoita, mutta taistelun lopputulos oli joka tapauksessa ratkaiseva voitto Otto I:lle, joka kruunattiin myöhemmin Pyhän saksalais-roomalaisen valtakunnan keisariksi.


title: Lechfeldin taistelu

text: Madjaarit eli unkarilaiset olivat puolipaimentolaisia, jotka olivat heitä edeltäneiden hunnien ja avaarien tapaan asettuneet Karpaattien jokialueelle 900-luvun paikkeilla. Tukialueeltaan käsin he tekivät ratsain ryöstöretkiä Saksaan ja Pohjois-Italiaan, sekä joskus jopa Ranskaan, Espanjaan ja Etelä-Italiaan saakka. Vuoden 985 paikkeilla madjaarit olivat tunkeutuneet saksaan johtajinaan Bulcsú ja Lél. Saksalaiskuningas Otto I painiskeli samaan aikaan kapinoiden ja slaaveja vastaan käytyjen sotien kanssa. Madjaarit olivat lähettäneet Oton luokse Magdeburgiin lähettiläitä kesäkuussa 955, joiden todellinen tarkoitus lienee ollut arvioida saksalaisten armeijan vahvuutta. Saksalaiset eivät ilmeisesti tehneet vaikutusta, koska hyökkäystä päätettiin jatkaa. 45 vuotta aikaisemmin saksalaiset olivat kärsineet Lechfeldin tasangolla murskatappion samanlaisella ryöstöretkellä olleita madjaareja vastaan.


title: Lechfeldin taistelu

text: Madjaarit etenivät Tonavan eteläpuolta Baijerin läpi ja sieltä Lechjoen yli Illerjoelle Schwabenin herttuakuntaan. Schwabenista madjaarit kääntyivät takaisin päin ja piirittivät Augsburgin kaupungin. Kleriikki Gerhard Augsburgilainen kirjoitti Augsburgin hallitsija piispa Ulrichin elämäkerran, jonka häntä ihannoiva kuvaus kaupungin sankarillisena puolustajana vaikutti myöhemmin Ulrichin kanonisointiin.


title: Lechfeldin taistelu

text: Taistelun aikoihin kirjoitetun St. Gallin annaalien mukaan varsinainen taistelu käytiin 10. elokuuta, mutta muiden aikalaiskirjoittajien Widukind Corveyläisen ja Gerhard Augsburgilaisen mukaan 10. elokuuta käytiin taistelua edeltäneet yhteenotot ja varsinainen taistelu seurasi vasta niiden jälkeen. Myös itse annaaleissa on myöhempi ristiriitainen viittaus johonkin myöhäisempään päivämäärään.


title: Lechfeldin taistelu

text: Madjaarien piirittäessä Augsburgia Otto I oli koonnut joukkonsa Ulmissa ja hän marssi madjaarien hävittämien maiden halki Augsburgin länsipuolelle. Otto I:n joukkoihin kuului 8 000 sotilasta ja heistä noin 1 000 raskaan ratsuväen sotilaita. Augsburgia puolusti noin 1 500 miestä, minkä lisäksi 3 0000 baijerilaista ja böömiläistä sotilasta valvoi jokien ylityspaikkoja linnoituksissa taistelukentän ulkopuolella. Madjaareilla oli noin 10 000 tai enintään 20 000 ratsumiestä ja 5 000 jalkaväen sotilasta. Madjaarien tajuttua Oton saapumisen he hylkäsivät kaupungin piirityksen ja hyökkäsivät apujoukkoa vastaan. Oton joukot olivat ottaneet asemat metsästä, joka ehkä suojasi heitä madjaariratsumiesten nuolilta. Se kuitenkin ehkä myös haittasi näkyvyyttä ja osa madjaareista livahti huomaamatta joukkojen taakse. Madjaarit surmasivat saksalaisten kuormastoa vartioineet böömiläiset ja iskivät Oton joukkoja vastaan näiden takaa. Kuninkaan vävy Conrad johti vastahyökkäystä, joka pelasti saksalaiset tuholta.


title: Lechfeldin taistelu

text: Saksalaisten torjuttua uhan selustassaan Otto järjesti joukkonsa uudestaan ja määräsi raskaan ratsuväkensä rynnäkköön madjaarien pääjoukkoa vastaan. Seurannutta yhteenottoa kutsutaan Lechfeldin päätaisteluksi. Widukindin mukaan hyökkäyksestä tuli sekava lähitaistelu, jonka tuloksena saksalaisten raskaasti aseistettu ratsuväki tuhosi kevyesti aseistautuneet madjaariratsumiehet. Jotkin historiankirjoittajat uskovat madjaarijohtajien määränneen joukkojen säilyttävän asemansa hyökkäyksen tiellä, mikä johti kohtalokkaaseen tappioon. Gerhardin kertomus tapahtumista poikkeaa Widukindin tarinasta. Augsburgin kaupunginmuureilla ollut Gerhard ei nähnyt itse tapahtumia muutaman kilometrin päässä, mutta hän saattoi kuulla aseiden kalskeen. Hänen mukaansa madjaarit ratsastivat yhteenoton jälkeen järjestyksessä takaisin kohti Augsburgia. He eivät Gerhardin helpotukseksi tehneet uutta piiritystä, vaan he ylittivät Lechjoen ratsastaen Lechfeldin tasangolle Baijeriin. Gerhardin tarinassa madjaarit ehkäpä teeskentelivät pakoa tarkoituksenaan houkutella Otto I Lechfeldin tasangolle, jossa he saattoivat käyttää ratsumiehiään tehokkaammin. OttoI:n ei kuitenkaan seurannut madjaareja, vaan palasi Augsburgiin. Aamun koittaessa hän lähetti kuriireja Itä-Baijerin kahlaamoja ja lauttoja vartioiville joukoille ja madjaarit tuhottiin myöhemmin näillä joenylityspaikoilla.


title: Lechfeldin taistelu

text: Sotaretkelle osallistuneista madjaareista vain pienen osan sanotaan jääneen henkiin. Saksalaiset menettivät 3 000 miestä taistelun alkuvaiheen selustan hyökkäyksessä ja tuntemattoman määrän itse päätaistelussa. Madjaarien tappion syy on epäselvä. Vuosisatoja taistelun jälkeen kirjoittanut unkarilainen kronikoitsija Simon de Kezan ,mukaan hänen esi-isänsä olivat kärsineet tappion, koska taistelupäivänä oli satanut. Madjaarien käyttämät yhdistelmäjouset ovatkin saattaneet irrota liitoksistaan kylmänkosteissa olosuhteissa. Lisäksi sateiden johdosta mahdollisesti tulvinut Tonava esti ehkä paon Karpaattien syvänteeseen, jonne madjaarit olisivat tavallisesti perääntyneet toipumaan. Aikalaiset kristityt kutsuivatkin sateita Pyhän Laurin kyyneleiksi pyhimyksen mukaan, jonka päivää vietettiin 10. elokuuta. Perusteellinen voitto madjaareista teki lopun heidän pitkistä ryöstöretkistään Länsi-Eurooppaan ja voitto tasoitti myös tietä Otto I:n kruunaamiselle Pyhän Rooman keisariksi vuonna 962, josta lähtien Saksan hallitsijat käyttivät kyseistä arvonimeä.


title: Wolgast

text: Wolgast on kaupunki Mecklenburg-Etu-Pommerin osavaltiossa, Saksassa. Se on Saksan koillisin kaupunki ja kuuluu Ostvorpommernin piirikuntaan. Kaupunki sijaitsee Itämeren rannalla, noin 30 kilometrin päässä Puolan rajasta. Vuoden 2006 lopussa sen asukasluku oli 12 359. Sen pinta-ala on 19,20 neliökilometriä ja asukastiheys 644 as./km².


title: Wolgast

text: Wolgast perustettiin vuoden 1250 tienoilla ja sille myönnettiin kaupunginoikeudet vuonna 1257. Kaupunki oli keskiajalla myös Hansaliiton jäsen. Vuosien 1648 ja 1815 välisenä aikana kaupunki kuului Ruotsille. Ruotsin jälkeen kaupunkia hallitsi Preussi.


title: Wolgast

text: Wolgastin nähtävyyksiin lukeutuu hyvin säilynyt keskiaikainen sisäkaupunki.


title: He-Man (vuoden 2002 animaatiosarja)

text: He-Man () on Mike Young Productionsin tuottama Daytime Emmyllä palkittu animaatiosarja, joka on uudistettu versio 1980-luvun samannimisestä animaatiosarjasta. Tähän uuteen sarjaan oli myös otettu mukaan vanhan sarjan tekijöitä, kuten Michael Halperin, Larry DiTillio ja Michael Reaves.


title: He-Man (vuoden 2002 animaatiosarja)

text: Sarja keskittyy Prinssi Adamin ensimmäisiin seikkailuihin, jolloin hänestä tuli juuri Eternian valtakunnan voimakkain suojelija He-Man. Adamin täytyy opetella hallitsemaan uusia kykyjään Asemiehen avustuksella ja johtaa liittolaisiaan taistelussa Skeletoria vastaan, joka juonittelee omineen joukkoineen Eternian valloitusta. Sen esitys alkoi Yhdysvalloissa vuonna 2002 ja siitä tuotettiin yhteensä 39 jaksoa, kahden tuotantokauden verran. Sarja päättyi vuonna 2004. Studio oli vain yhden käsikirjoituksen ehtinyt tehdä (jakso 40 "Captured") seuraavaa kautta varten. Kyseisestä tarinasta tehtiin myöhemmin sarjakuva-adaptaatio.


title: He-Man (vuoden 2002 animaatiosarja)

text: Sarja alkaa, kun Eterniassa vallinnut tyrannia ja pahuus on saanut loppunsa, jonka myötä yhteisö elää rauhassa, tietäen että heidän suurin vaaransa on loukussa Suuren Muurin takana Käärmevuorella. Eternian asukkailla ei kuitenkaan ole pienintäkään aavistusta siitä, että Skeletor on päässyt Muurin läpi vapauteen vannoten kostoa ja yrittämällä siepata kuningas Randorin. Velhotar havaitsee Harmaakallon linnasta Skeletorin joukkojen hyökkäyksen ja ilmoittaa Asemiehelle kohtalon täytynee toteuttaa.


title: He-Man (vuoden 2002 animaatiosarja)

text: Prinssi Adam on hemmoteltu ja melkein huoleton tuleva isänsä, kuningas Randorin, kruunun perijä. Adam kuitenkin harjoittelee päivittäin parhaan ystävänsä Teelan kanssa taisteluliikkeitä ja muita liikunnallisia harjoitteita. Pian Teelan isä Asemies lähestyy Adamia ja pyytää hänet mukaansa Harmaakallon linnaan, jossa Velhotar kertoo pahuuden lähestyvän kuningaskuntaa ja Adamin tehtävänä olisi puolustaa tätä He-Manina. Nuori prinssi pelästyy heti suurta tehtävää vastuuta ja palaa takaisin palatsiin, jossa hän huomaa Skeletorin joukkoineen vanginneen isänsä.